U organizaciji Udruženja „Mreže žena MUP RS- RS WPON” u Bijeljini dana 28.7.2021. godine se danas održana je edukacija za policijske službenike policijskih uprava Bijeljina i Zvornik na temu „Senzibilizacija policijskih službenika u radu sa LGBT populacijom.\nPredavači na edukaciji su predstavnici institucija Republike Srpske – Gender centra – Centra za jednakost i ravnopravnost polova RS, Univerzitetsko kliničkog centra RS i Ministarstva unutrašnjih poslova RS.\nCilj edukacije je senzibilizacija policijskih službenika u načinu postupanja policijskih službenika prema pripadnicima LGBT populacije, a u skladu sa normativnim okvirima i zakonskim procedurama postupanja policijskih službenika Ministarstva unutrašnjih poslova Republike Srpske.\nRadionica se realizuju kroz projekat „Promocija različitosti i jednakosti u BiH” koji realizuje Udruženje Mreža žena MUP RS – RS WPON” uz finansijsku podršku Evropske unije i Vijeća Evrope, a u okviru ovih aktivnosti odštampana je i monografija „Policija i LGBT: Kriminalistički aspekt” autora Aleksandra Miladinovića, policijskog službenika Ministarstva unutrašnjih poslova Republike Srpske.\nPredstavnice Mreže žena MUP RS Sanja Sumonja i Željka Mileusnić, održale su dana 30.06.2021. godine u Banjaluci radni sastanak sa predstavnicama američke ambasade u Bosni i Hercegovini Briannom Powers, direktorkom Kancelarije Banja Luka i Cassandrom Divjak, v.d. direktorke Odjela za odnose sa javnošću Ambasade SAD u BiH.\nNa sastanku je razgovarano o realizaciji projekta „Jačanje kapaciteta policije za sprečavanje seksualnog uznemiravanja” koji će uz finansijsku podršku američke ambasade u BiH realizovati Udruženje „Mreža žena MUP RS – RS WPON” uz podršku Ministarstva unutrašnjih poslova Republike Srpske.\nPredstavnice Mreže Žena MUP- a Republike Srpske – RS WPON dana 23. i 24.06.2021. godine, u prostorijama hotela „Jelena“ u Banjoj Luci prisustvovale su radionici na temu „Unapređenje položaja žena u sektoru carina“.\nS obzirom na odlične rezultate i iskustvo koje imaju predstavnice Mreže žena MUP-a Republike Srpske predstavnica navedene mreže Sanja Sumonja je ovom prilikom kroz kratku prezentaciju upoznala sve prisutne o rezultatima i uspjesima članica ove mreže koje su postigle tokom desetogodišeg predanog rada, problemima sa kojima su se suretale kao i o položaju i razvoju karijera policijskih i državnih službenica MUP-a Republike Srpske.\nOva radionica je jedna od aktivnosti u okviru projekta sprečavanja ilegalne trgovine i prometa oružjem (Halting Arms and Lawbreaking Trade – HALT) koji od februara 2020. godine zajednički provode UNDP i UNODC, a koja primarno ubuhvata rad sa Upravom za indiretno oporezivanje BiH.\nCilj radionice je da se ojača promocija rodne ravnopravnosti u carinskoj službi u BiH kroz afirmaciju uloge žena u ovom sektoru.\nNa navedenoj radionici pored učesnica Mreže žena MUP-a RS, učešće su uzele i predstanice mreže žena policijskih službenica iz FBiH, predstavnici UNDP-a, UNODC- i Ministasrtva bezbjednosti BiH.\nČlanice Mreže žena MUP RS-RS sastale se sa predstavnicima ženskih organizacija sa područja Bijeljine i Republike Srpske koje pružaju direktnu pomoć žrtvama rodno zasnovanog nasilja.\nČlanice Mreže žena MUP RS-RS WPON su u vremenskom periodu od 22-23.06.2021. godine, učestvovale na radno konsultativnom sastanku predstavnica ženskih organizacija sa područja Bijeljine i Republike Srpske koje pružaju direktnu pomoć žrtvama rodno zasnovanog nasilja, a koji je organizovala Fondacija „Lara” u Etno selu „Stanišići” u Bijeljini.Cilj sastanka bila je razmjena iskustava u radu na sprečavanju i suzbijanju nasilja u porodici, prevenciji profesionalnog sagorijevanja i druga pitanja važna za rad organizacija.\nPredstavnice Fondacije „Lara” su takođe predstavile rad Sigurne kuće, unutrašnju organizaciju i program rada sa ženama i djecom žrtvama nasilja, te rezultate u osnaživanju korisnica/ka Sigurne kuće.\nSastanak je organizovan u okviru projekta „Jačanje institucionalne podrške za zaustavljanje rodno zasnovanog nasilja” koji je podržan od švedske fonadacije “Kvinna till kvinna”, a finansira ga Švedska vlada.\nCilj ukupnog projekta, kao i navedene aktivnosti je da doprinese boljoj zaštiti žena i djece od nasilja u por\nMreža žena MUP RS-RS WPON, uz podršku Fondacije Trag iz Beograda, realizuje projekat „Institucionalne podrške“ putem kojeg provodi aktivnosti sa ciljem jačanja uloge žene u bezbjednosnom sektoru i borbe protiv rodno zasnovanog nasilja. Kao rezultat uspješne realizacije izdvaja se objavljivanje monografije „Žena sa plavom beretkom“ autorke i članice Mreže žena MUP RS Iskre Stojčinović o doprinosu i iskustvu policijskih službenica Ministarstva unutrašnjih poslova Republike Srpske u mirovnim misijama. „Žena sa plavom beretkom“ na životopisan način otkriva, do sada, skriven doprinos policijskih službenica podršci mira i bezbjednosti, ali i različita iskustva tokom misija u Južnom Sudanu i Kipru.\nMreža žena MUP RS-RS WPON, uz podršku Fondacije Trag iz Beograda, kroz realizaciju projekta „Institucionalne podrške“ , dana 21. oktobra 2020. godine, u hotelu Bord na Jahorini održala je okrugli sto na temu „Policijske službenice u mirovnim misijama“. Učesnice okruglog stola bile su policijske službenice Ministarstva unutrašnjih poslova Republike Srpske zainteresovane za informacije o procedurama učešća u mirovnim misijama Ujedninjenih nacija, a uputstva i iskustva prenijeli su im predavači Srđan Stojaković, Gordana Mitrović i Iskra Stojčinović.\nPredstavnica Mreže žena-RS WPON Željka Mileusnić učestvovala je 13./14. i 19./20. oktobra 2020. godine, u hotelu Kardijal, Teslić u svojstvu predavača na radionici „ Procjena i upravljanje rizicima bezbjednosti u situacijama nasilja u porodici“. Radionica je održana u organizaciji Fondacije „Lara“ iz Bijeljine, a realizovana je kao interaktivni trening sa predstavnicma subjekata zaštite, odnosno policije, centara za socijalni rad, tužilaštava i nevladinog sektora. Pored imenovane članice Mreže, predavači su bili tužilac Okružnog tužilaštva Bijeljina i psiholog Amela Bašić-Tomić iz Fondacije „Udružene žene“ iz Banja Luke.\nDana 16.10.2020. godine u prostorijama Ministartva unutrašnjih poslova Republike Srpske održan je sastanak predstavnica Mreže žena MUP RS sa predstavnicima UNDP BiH. Na sastanku je dogovorena saradnja Udruženja Mreža žena MUP RS sa organizacijom UNDP u BiH na realizaciji projekta „PILLAR“ koji će se implementirati u vremenskom periodu od januara 2021. do juna 2023. godine a kroz koji koji će se dati podrška osnaživanju žena i jačanju uloge Mreže žena i žena policijskih službenika, te unapređenju jednakosti polova u bezbjednosnom sektoru u Bosni i Hercegovini.\nDana 22.06.2020. godine u hotelu „Hajdučke vode“ u Tesliću za policijske službenike PU Doboj i PU Prijedor održana je edukacija „Edukacija policijskih službenika u oblasti rodno zasnovanog nasilja putem društvenih mreža“. Edukacija je realizovana u okviru istiomenog projekta koji realizuje Udruženje „Mreža žena MUP RS – RS WPON“ uz finansijsku podršku Gender centra – Centra za jednakost i ravnopravnost polova Republike Srpske.\nEdukacija je realizovana uz potpuno pridržavanje preporuka Instututa za javno zdravstvo Republike Srpske.\nProjekat je Finansijski podržan iz sredstava FIGAP II programa.\nProgram za implementaciju Gender akcionog plana BiH (FIGAP II program 2018-2020), rezultat je saradnje Agencije za ravnopravnost spolova BiH – Ministarstva za ljudska prava i izbjeglice BIH, Gender Centra Federacije BiH i Gender centra Republike Srpske, a njegov je cilj da osigura održivu provedbu Gender akcionog plana Bosne i Hercegovine. Program podržava Kraljevina Švedske, koju predstavlja Ambasada Kraljevine Švedske u Bosni i Hercegovini, putem razvojne agencije SIDA.“\nOkrugli sto u hotelu “Bosna”\nDana 18.006.2020. godine u hotelu Bosna u Banjoj Luci održan je okrugli sto “Novi standardi i izazovi u primjeni Zakona o izmjenama i dopunama Zakona o zaštiti od nasilja u porodici u Republici Srpskoj”. Predstavnica Mreze zena MUP RS-RS WPON, Zeljka Mileusnic ucesvovala je, u svojstvu uvodnicara na ovom okruglom stolu. Okrugli sto organizovala je Fondacija Udruzene zene iz Banja Luke, a namijenjen je predstavnicima svih subjekata zastite na koje odnose izmjene i dopune Zakona o zastiti od nasilja u porodici Republike Srpske.\nSeminar Banja Luka mart 2020. godine\nDana 03.03.2020. godine u Banjoj Luci u hotelu Bosna održana je edukacija za 15 policijskih službenika pripadnika PU Banja Luka i PU Mrkonjić Grad na temu rodno zasnovanog nasilja putem društvenih mreža. Edukacija je realizovana u okviru projekta „Edukacija policijskih službenika u oblasti rodno zasnovanog nasilja putem društvenih mreža“, koji Finansira Gender centar – Centar za jednakost i ravnopravnost polova Republike Srpske u okviru FIGAP II programa. Edukatori na navedenoj edukaciji bili su policijski službenici MUP-a Republike Srpske, eksperti iz oblasti nasilja u porodici, policijskih poslova i visokotehnološkog kriminaliteta. Edukaciji su prisustvovale predstavnice Gender centra Mirjana Lukač, direktorica, koja je dala uvodnu riječ i Tanja Slijepac, koordinatorica projekta. „Finansijski podržano iz sredstava FIGAP II programa“ Program za implementaciju Gender akcionog plana BiH (FIGAP II program 2018-2020), rezultat je saradnje Agencije za ravnopravnost spolova BiH – Ministarstva za ljudska prava i izbjeglice BIH, Gender Centra Federacije BiH i Gender centra Republike Srpske, a njegov je cilj da osigura održivu provedbu Gender akcionog plana Bosne i Hercegovine. Program podržava Kraljevina Švedske, koju predstavlja Ambasada Kraljevine Švedske u Bosni i Hercegovini, putem razvojne agencije SIDA.“\nStranica 1 od 91234567...»Zadnja »


IDAHOBIT 2018: Evropska komesarka za ljudska prava kaže da vlade moraju u ozbiljniju borbu protiv homofobije - Geten\nIDAHOBIT 2018: Evropska komesarka za ljudska prava kaže da vlade moraju u ozbiljniju borbu protiv homofobije\nU poruci kojom se obeležava Međunarodni dan borbe protiv homofobije, bifobije i transfobije (IDAHOBIT), komesarka za ljudska prava Evrope upozorila da vlade država moraju ulagati više u zaštitu prava LGBT osoba.\nKomesarka za ljudska prava Saveta Evrope, Dunja Mijatović, dala je izjavu pozivajući države članice da urade više u borbi protiv homofobije, bifobije i transfobije. Mijatović je glavna zvaničnica za ljudska prava Saveta Evrope, evropske institucije koja uključuje 47 država širom kontinenta.\nU izjavi je rekla da uprkos značajnom napretku u LGBT jednakosti u nekim delovima Evrope, porast anti-LGBT incidenata širom kontinenta je zabrinjavajuć.\nMijatović je izjavila, „Prošla godina je bila teška za gej osobe, lezbejke i transrodne osobe u Evropi. Godine 2017, imali smo šokantne izveštaje o ciljanom progonu od strane policije na osnovu pretpostavljene ili prave seksualne orijentacije i rodnog identiteta osoba.\n„Na primer, u Čečeniji, preko 100 gej muškaraca (ili muškaraca za koje su pretpostavili da su gej) je uhapšeno, zadržano u pritvoru ili oteto između februara i aprila 2017.\n„Navodno su držani na nezvaničnim mestima za pritvaranje i podvrgnuti ozbiljnom maltertiranju i poniženju. U Azerbejdžanu su gej muškarci i transrodne osobe uhapšene, maltretirane, policija ih je tukla i podvrgla medicinskom ispitivanju.\n„Ovo su samo dva ekstremna primera koliko daleko homofobija i transfobija mogu da idu. Međutim, ovaj problem je zastrašujuće rasprostranjen.\n„Nažalost, u mnogim evropskim državama svakodnevni nasilni incidenti nastavljaju da sprečavaju ljude da žive slobodno i bezbedno, samo zbog predrasuda prema njihovoj seksualnoj orijentaciji i rodnom identitetu.“\nKomesarka za ljudska prava koja je iz Bosne i Hercegovine kazala je da je dužnost svake individualne vlade da poštuje prava LGBT osoba.\nDunja Mijatović, komesarka za ljudska prava Saveta Evrope\nMijatović dodaje, „Ova situacija mora da se promeni i to mora da se desi odmah: vlade džava članica dužne su da omoguće da se gejevi, lezbejke, biseksualne, transrodne i interseks osobe tretiraju jednako kao i svi ostali. Niko od nas ne može da živi i uživa u svojim pravima i slobodi ukoliko ta prava nisu data svima.\n„Pozivam vlasti država svih članica Saveta Evrope da pošalju nedvosmislenu poruku da neće toleristai napade na LGBTI osobe, uključujući i to da će istražiti sve nasilne napade i procesuirati odgovorne za njih.\n„Svi ljudi se rađaju s jednakim pravima i dostojanstvom. LGBTI osobe ne traže neka nova ili dodatna prava. Oni imaju pravo da uživaju iste slobode i zaštitu kao i svi ostali.\n„Ja sam uz LGBTI osobe i aktiviste i aktivistkinje koji se svakog dana bore za svoja ljudska prava i za život oslobođen od nasilja i diskriminacije. Pored ovih problema, imali smoa i neverovatne uspehe i mnogo napretka u kratkom vremenskom periodu.\n„Kao komesarka za ljudska prava nastaviću da branim i promovišem jednaka prava za LGBTI osobe i oslanjam se na podršku i saradnju svih 47 država članica Saveta Evrope.\n„Zajedno možemo i treba da radimo ka stvaranju društava koja su otvorenija, tolerantnija i ponosna na raznolikost.“\nRepublika Srbija je država članica Saveta Evrope od 2003. godine. LGBTI osobe u Srbiji žive teško i izložene su višestrukoj diskriminaciji, a neretko i nasilju. Iako postoje neki zakoni koji bi trebalo da ih štite, poput Antidiskriminacionog zakona, oni se vrlo retko primenjuju – uprkos brojnim instancama napada na LGBTI osobe, za sada ne postoji nijedan slučaj koji je tretiran kao zločin iz mržnje. Republika Srbija je i dalje jedna od država Evrope koje pravno nisu regulisale položaj i prava trans osoba.\nOrganizacija Gayten-LGBT se više puta obraćala nadeležnom ministarstvu - Ministarstvu za rad, zapošljavanje, boračka i socijalna pitanja Republike Srbije - sa zahtevom koji se tiče unapređenja položaja i prava trans osoba u Srbiji. Ključno pitanje je i dalje kada će ovo ministarstvo formirati radnu grupu za izradu nacrta zakona o rodnom identitetu koja je trebalo da svoj rad završi u poslednjem kvartalu 2016. godine.\nPočetkom ove nedelje ILGA Europe je objavila Rainbow mapu koja prikazuje napredak LGBT prava širom Evrope.\nIzvor: IDAHOBIT 2018: Europe human rights chief says governments must invest more to tackle homophobia


Evropska komisija želi podučiti muslimane evropskim vrijednostima - Klix.ba\nSvijet Evropska komisija želi podučiti muslimane evropskim vrijednostima\nEvropska komisija želi podučiti muslimane evropskim vrijednostima\n17.8.2006. u 10:17\nEvropska komisija se jučer usalglasila oko potrebe preduzimanja novih mjera u borbi protiv terorizma na tlu Evrope. Mjere se odnose na otkrivanje eksplozivnih naprava, međusobnu razmjenu informacija o putnicima u međunarodnom avionskom saobraćaju, te poduku muslimanskih vjerskih službenika o evropskim vrijednostima.\n"Za nekoliko dana ćemo predložiti vrlo konkretne korake kojima će se poboljšati otkrivanje eksplozivnih naprava, detonatora, i posebno, tečnih eksploziva", rekao je potpredsjednik Evropske komisije, Franco Frattini.\n"Eksploziv je i dalje posebno osjetljivo područje, iako su britanske vlasti učinile veliki pomak nedavnim otkrićem terorističkih planova", dodao je Frattini.\nKonkretne mjere će biti raspravljanje na susretu ministara unutrašnjih poslova zemalja Evropske unije u Tampereu (Finska) koji će se održati od 20. do 22. septembra.\nFrattini je također predložio da EU razmotri primjer SAD-a i Kanade koji su uspistavili razmjernu informacija o putnicima u aero-saobraćaju.\nU svrhu smanjenja radikalizma kod evropskih muslimana, Frattini predlaže i posebne mjere koje bi se odnosile na islamske vjerske službenike, koje bi se podučavalo kako da inkorporiraju ideju evropskih ljudskih prava u principe Islama. "Mi želimo evropski Islam", objasnio je Frattini.\n"Veoma je važno da pokažemo muslimanskim zajednicama da mi u potpunosti poštujemo njihovu religiju, ali također im moramo staviti do znanja da su dužni poštovati evoropske zakone i bazična ljudska prava, prije svega pravo na život", zaključio je Frattini u svom obraćanju novinarima.


Klubovi Premijer lige pristali na novo pravilo zamene igrača u slučaju potresa mozga - Sport - Dnevni list Danas\nPočetna » Sport » Klubovi Premijer lige pristali na novo pravilo zamene igrača u slučaju potresa mozga\nNovo pravilo o zamenama fudbalera tokom utakmice u slučaju potresa mozga nekog od njih, biće testirano u Premijer ligi gde raste zabrinutost zbog povreda glave, složili su se danas premijerligaški klubovi.\n0Piše: Beta 20. januara 2021. 19.57 Izmenjeno: 19.57\nTimovi će tokom utakmice moći da izvrše dve dodatne izmene sastava u slučaju da neki od igrača doživi potres mozga tokom meča ili ako se posumnja da im se to desilo.\nPravilo će početi da se primenjuje kada liga sa Međunarodnom fudbalskom federacijom (Fifa) i Međunarodnim bordom fudbalskih saveza (IFAB) utvrdi detalje, uključujući pristup privatnim medicinskim podacima igrača.\n„Dodate izmene sastava tima zbog nečijeg potresa mozga mogu se izvršiti bez obzira na broj izmena koje je tim već izvršio“ tokom utakmice, navela je Premijer liga.\nOvaj potez Premijer lige dolazi posle teške povrede napadača Vulverhemptona Raula Himenesa. On je doživeo frakturu lobanje kada su se on i igrač Arsenala David Luis sudarii glavama.\nfudbaleri, potres mozga, Premijer liga\nKako Bregzit utiče na englesku Premijer ligu


TOC: Kviz o prevenciji HIV-a i ulična akcija - Zaječarska hronika\nPovodom Međunarodnog dana borbe protiv side, Timočki omladinski centar je u saradnji sa Zavodom za javno zdravlje “Timok” Zaječar organizovao kviz za đake sve četiri srednje škole o prevenciji HIV-a i AIDS-a i i takozvanu “kondom štafetu” o pravilnoj upotrebi prezervativa.\nPrvo mesto podelile su ekipe Ekonomsko trgovinske škole i Medicinske škole.\nTokom prepodneva, aktivisti TOC-a razgovarali su sa građanima o načinima prenošenja i zaštite od HIV-a, i delili edukativne brošure, kondome i crvene tračice koje su simbol Međunarodnog dana borbe protiv side.\nPrema podacima Instituta za javno zdravlje “Milan Jovanović Batut”, u Srbiji je od početka godine registrovano 175 novozaraženih lica, a u Timočkoj Krajini 4. Najveći broj njih ima od 20 do 49 godina.\nNa Svetski dan borbe protiv side 1. decembra 2014, gradonačelnici iz celog sveta okupili su se u Parizu kako bi potpisali deklaraciju o okončanju epidemije side. Potpisivanjem Pariske deklaracije, gradonačelnici su se obavezali na aktivnosti i obaveze u ostvarivanju 90–90–90 ciljeva koje je postavio UNAIDS, što će rezultirati time da 90% ljudi koji žive sa HIV-om saznaju za svoj HIV status, 90% ljudi koji znaju za svoj HIV pozitivni status dobiće antiretroviralnu terapiju, a 90% ljudi koji su već na terapiji supresovanim virusnim opterećenjem, održavaće zdravlje uz redukovani rizik prenosa HIV-a.\nParisku deklaraciju u Srbiji do sada je prihvatilo samo Gradsko veće Sombora.\nPrethodno Izložba slika Danijele Lilić “WHY AND HOW”\nSledeće Knjaževac: Tradicijom u Evropu


Objavljeno u dec 13 2017\nZEDA je kao član konzorcijuma organizacija iz EU i IPA zemalja otpočela s implementacijom projekta FORESDA – Podrška inovacijama i konkurentnosti međusektorskih lanaca vrijednosti baziranih na šumarstvu/drvopreradi u januaru 2017. godine. Projekat implementira 13 partnera i 7 pridruženih strateških partnera na području devet podunavskih zemalja: Austrija, BiH (ZEDA, PREDA), Bugarska, Mađarska, Njemačka, Rumunija, Slovenija, Srbija i Hrvatska. Radi se o projektu koji je sufinansiran sredstvima Europske unije, u okviru Transnacionalnog programa Dunav.\nU okviru implementacije projekta organizovani su sastanci Regionalne radne grupe – predstavnici ministarstava i institucija za podršku poslovanju:\n- Sastanak koji se odnosi na izradu Transnacionalne strategije drvoprerade i\n- Sastanak na izradi Lokalnog akcionog plana drvoprerade.\nSvrha sastanaka je bila predstavljanje Transnacionalne strategije izrađene kroz projekat FORESDA i dobivanje relevantnih povratnih informacija za podršku procesu, kao i prikupljanje informacija za pripremu lokalnog akcionog plana koji će se tokom trajanja projekta realizovati za Federaciju BiH.\nTokom sastanaka razgovaralo se o relevantnosti ranije prikupljenih statističkih podataka, uzimajući u obzir povećanje proizvodnje u oblasti drvoprerade, o energijskoj efikasnosti u građevinarstvu te značaju i prednostima upotrebe drveta kao građevinskog materijala.


Dva autobusa izgorjela od udara groma - Kozarac.ba\nNevrijeme koje je zahvatilo srednje Podrinje pričinilo je štetu na putevima, a dva autobusa izgorjela su od udara groma na parkingu zvorničkog preduzeća “Drinatrans”, Poslovna jedinica “Prevoz” Srebrenica.\nAutobusi su potpuno uništeni jer se zapalio rezervoar za gorivo u koji je grom pogodio.\nDežurni radnici rekli su da se jutros oko 5.00 časova čuo jak udar groma nakon kojeg su se pojavili dim i vatra na parkingu firme u Potočarima.\nJedan od vozača koji je trebalo da krene na redovnu liniju Srebrenica-Banjaluka rekao je novinarima da je požar zahvatio i objekat radionice na kome je pričinjena manja materijalna šteta.\nPožar su ugasili prisutni radnici uz pomoć kolega iz obližnjih fabrika, i spriječeno je da se vatra proširi na pumpu za gorivo tog preduzeća, u blizini parkirališta gdje su izgorjeli autobusi.\nIzvršen je uviđaj, a istraga će utvrditi tačan uzrok požara.


Florbol u Doboju, 20.10.2012.\nUdruženje za pomoć djeci sa posebnim potrebama iz Doboja organizovalo je u subotu, 20.10.2012. godine, sportsko-kulturnu mаnifestaciju pod nazivom „Hajde da igramo florbol", a prihod od ulaznica je namijenjen za kupovinu sportske opreme za klub „FlorDo" koji je osnovan u okviru Udruženja.\nU tom klubu treniraju i djeca sa posebnim potrebama, a tri dječaka već igraju za prvi tim. Predstavnici Udruženja za pomoć djeci sa posebnim potrebama ističu da je to novi sport na ovim prostorima, da se igra u dvorani, a da je idealan za mješovite i uzrasno neujednačene grupe i u kojem djeca sa posebnim potrebama mogu aktivno da učestvuju. Florbol se igra palicama i loptom, zasniva se na brzini i tehnici, a ne na fizičkoj snazi, te da su povrede u igri veoma rijetke jer su loptica i palice koje su potrebne za ovaj sport izuzetno lagane.\nOsnivanje florbol kluba u Doboju, kao i cijelu sportsko-kulturnu manifestaciju podržali su Ministarstvo za lokalnu upravu i samoupravu, Ministarstvo porodice, omladine i sporta kao i grad Doboj.\nLokalna zajednica je obezbijedila 47 stipendija za djecu sa posebnim potrebama koja pohađaju osnovnu i srednju školu, a u Doboju je započela i izgradnja dnevnog centra za djecu i odrasle sa posebnim potrebama.


Đilas: Tužilaštvo ignoriše krivičnu prijavu protiv Vučića\n- Predsednik Stranke slobode i pravde (SSP) Dragan Đilas izjavio je da tužilašto nije preduzelo ni jedan korak povodom krivične prijave koju je podneo pre mesec i po dana protiv predsednika države Aleksandra Vučića i više lica iz vlasti, kao i lista "Večernje novosti" zbog "falsifkovanja papira" kojima su u javnosti nastojali da ga prikažu kao nekog ko je "prao novac".\n"Ta lažna afera trebalo je da posluži da se zatrpa ona prava, jer je Vučić, legalnim prisluškivanjem, uhvaćen u razgovarima sa osobama iz kriminogenog miljea", rekao je Đilas na kofenereniji za novinare, na kojoj je podsetio na "hajku i linč sproveden prema njemu".\nOn je rekao da kada neko sto puta kaže neistinu, "ona je i dalje laž, možda i patologija" i poručio: "Vučiću jesi lažov, nemam račune o kojima si govorio".\nKako je rekao, Vučić je svojim izjavama pokazao da je znao da se priprema objavljivanje tekstova koji su protiv njega objavljeni, što govori o njegovoj umešanosti, zbog čega je protiv njega i podneo krivičnu prijavu kao i protiv Malog, Vladanke Malović, kao i Milorada Večelića i Andrijane Nešić iz "Večernjih novosti".\n"Tužilaštvo mora da utvrdi ko je falsifikovao papire o računima kojima su mahali", naglasio je Đilas, kao i da su banke koje su pominjane u izjavama Vučića i "prorežimskim medijima" navele da takvi računi nisu nikad postojali.\n- Sednica Skupštine Kosova prekinuta je zbog tenzija do kojih je došlo kada su poslanici opozicije napustili sednicu.Prvo su salu napustili poslanici Demokratskog saveza Kosova.\nTokom napuštanja sale od strane poslanika Demokratske partije Kosova bilo je pokušaja fizičkog razračunavanja.\nPoslanici DPK, Memlji Krasnići i Ardian Kastrati su se sukobili sa ministrom Fatonom Peci.\nGužvi se priključio i poslanik Hajdar Beća, koji je, kako javlja portal koha net, rukom odgurnuo ministarku obrazovanja Arberie Nagavci.\nI tokom sednice bilo je teških međusobnih uvreda.Šef poslaničke grupe DPK, Abeljard Tahiri optužio je predsedavajuću sednicom, potpredsednicu Sarandu Bogujevci da je dovela do degenerisanja sednice i zatražio da se zakaže sastanak Predsedništva Skupštine i šefova poslaničkih grupa kako bi se dogovorili o normalnom nastavku sednice.\nBogujevci je kazala da vodi sednicu u skladu sa poslovnikom o radu.Skupština Kosova je danas na dnevnom redu imala raspravu o stanju u obrazovanju, prevenciji pandemije korona virusa i raspravu o obezbeđivanju sredstava za isplatu električne energije za stanovnike severa Kosova.\nPosle pauze do 12 sati na sednicu su došli samo poslanici Samoopredeljenja i manjinskih stranaka, pa je data pauza do 14 sati.\nPokret za preokret: Vučićev režim pljačka građane Srbije više nego nekada Turci\n- Pokret za preoketa ocenio je da je režim Aleksandra Vučića uveo veće namete nego što su to nekada na ovim prostorima radili Turci tako da građani polako padaju u dužničko ropstvo.\n"Gradska skupština Beograda je povećala opet porez na imovinu za oko sedam odsto. I ta odluka nema veze sa rastom cena stanova ili životnim standardom već je to princip 'meni treba toliko'. Isto je i na državnom nivou. I onda se taj novac rasipa, a država, tačnije svi mi se zadužujemo", saopštio je taj pokret.\nKako je navedeno, "posebna je priča sa povećanjem nameta paušalcima u Srbiji, koji, iako prošle godine skoro da nisu radili, sada moraju da plate reprogramirani porez, kao i kamatu na period u kome nisu imali gotovo nikakvih prihoda, ali jesu troškove".\nIz pokreta su upozorili da je poskupelo sve: struja, komunalne usluge, TV pretplata, bankarske usluge, uz enorman rast cena hrane, što običan kućni budžet ne može da podnese.\nSrpska lista apeluje na međunarodnu zajednicu da zaštiti Srbe\n- Srpska lista je danas saopštila da apeluje na međunarodnu zajednicu da se "jasno odrede prema seriji incidenata u kojima se napadaju Srbi i njihova imovina", navodeći da "apel nije upućen kosovskim institucijama, koje ni ne kriju da za njih Srbi ne treba da budu svoji na svome, niti ravnopravni građani kojima se garantuje bezbednost".U saopštenju se navodi da se svake godine dogodi više desetina napada, "koji nikada ne dobiju sudski epilog", kao i da to govori u prilog činjenici "da je ćutanje kosovskih institucija znak odobravanja za nasilnike i esktremiste koji ni 22. godine nakom sukoba ne prestaju sa napadima na Srbe".\n"Očigledno je da kosovska policija ne želi da zaštiti Srbe, posebno južno od Ibra, jer je neverovatno da u tako maloj sredini kao što je Velika Hoča, Miroslav Lukić bude više puta napadnut a da odgovorni nikada ne budu procesuirani", navodi se u saopštenju Srpske liste, koja u vladi ima jedno ministarstvo, prema propisanim pravilima za srpsku zajednicu, iako njeni poslanici u parlamentu nisu podržali Vladu Kosova.\n- Predsednik Narodnog slobodarskog pokreta Miroslav Parović ocenio je da predsednik Srbije i Srpske napredne stranke (SNS) Aleksandar Vučić namerava da preko ujedinjenja sa Srpskim patriotskim savezom (SPAS) Aleksandra Šapića sprovede "mirnu čistku kompromitovanih naprednjačkih kadrova" slično kako su nekad pomoću Jugoslovenske levice (JUL) zamenjeni ratni ministri i direktori, funkcioneri Socijalističke patije Srbije.\nPrema rečima Parovića, "Šapić će dobiti poziciju operativnog lidera SNS-a dok će u narednom periodu Vučić ući u ulogu 'predsednika svih građana'".\n"Imajući u vidu da je u leto 2018. sa pozicije ministra policije Nebojša Stefanović učestvovao u akciji hapšenja Šapićevih bliskih rođaka koji su optuženi za pranje novca jasno je da je Vučić odlučio da 'ne prlja ruke' i da završni čin političke likvidacije svog dojučerašnjeg najbližeg saradnika prepusti drugome, a da on pilatovski opere ruke'", ocenio je Parović u pisanoj izjavi.\nKako je istakao, opozicija treba razumnim akcijama da postigne da "vrlo brzo politički brak Vučić-Šapić završi na isti način na koji je završio i politički brak Milošević-Marković".\n- Ministarka rudarstva i energetike Zorana Mihajlović rekla je da je cilj Vlade Srbije da razvija održivo rudarstvo i da je pitanje zaštite životne sredine odlučujuće za sve odluke koje se budu donosile u vezi sa svim rudarskim projektima, pa i sa projektom istraživanja ležišta litijuma u okolini Loznice "Jadar"."Srbija sa svojim rezervama litijuma može da zadovolji oko 12 odsto svetskih potreba za ovom rudom. Naravno, uslov svih uslova jeste zaštita životne sredine i tek kad budu završene sve studije, možemo da razgovaramo o odluci u vezi s eksploatacijom", rekla je Mihajlović novinarima u Beogradu, pre početka naučnog skupa u SANU "Projekat Jadar: Šta je poznato".\nOna je kazala da je SANU pravo mesto da se razgovara o ovom projektu jer je u javnosti prisutno mnogo neistina, zabluda i poluinformacija, koje se koriste za protivljenje projektu za koji ne postoji odobrenje za eksploataciju, niti je potpisan ugovor.\n"Niko nema pravo da odustane od projekta koji može biti veoma važan za budućnost Srbije na osnovu tvrdnji koje nemaju uporište u činjenicama, a koje svakodnevno slušamo. Ali, takođe, nijedna oduka se neće doneti a da ne postoji puna preglednost u vezi sa tehnologijama koje će biti korišćene i uticaja projekta na životnu sredinu i zdravlje ljudi", istakla je ministarka.\n- Radna grupa Vlade Srbije za nadzor svih potencijalnih zagađivača reke Pek utvrdila je da je kompanija Zijin kuper (Zijin Copper) koja upravlja RTB Borom ispunila na vreme sve zahteve inspekcije o prečišćavanju voda, saopštila je ta kompanija.\nKonstatovano je, kako se navodi, da je Ziđin realizovao naložene mere u rudniku bakra Majdapek za povećanje efikasnosti prečišćavanja voda, ali i da kompanija preduzima niz drugih mera sa ciljem da smanji uticaj svoje aktivnosti na životnu sredinu.\n"Pohvaljen je projekat koji nije bio deo naloženih mera, a odnosi se na povraćaj 95 odsto procesnih voda iz filtraže u pogon flotacije majdanpečkog rudnika", navodi se u saopštenju.\nPomoćnik ministra rudarstva i energetike Dejan Milijanović rekao je da Ziđin treba da bude primer da rudarstvo u Srbiji može da bude zeleno.\nJavna slušanja širom Srbije o promeni Ustava u oblasti pravosuđa\n- U Srbiji će u narednom periodu biti održano više javnih slušanja na temu promene Ustava u oblasti pravosuđa kako bi javnost na transparentan i inkluzivan način bila upoznata sa predlozima za promenu najvišeg pravnog akta, dogovoreno je na današnjim konsultacijama premijerke Ane Brnabić, predsednika parlamenta Ivice Dačića i ministarke pravde Maje Popović.\nKako je saopšteno iz Skupštine Srbije, javna slušanja biće organizovana u Beogradu, Nišu, Novom Sadu i Kragujevcu.\nNavodi se da će na slušanja biti pozvani predstavnici stručne javnosti, profesori i advokati, kao i predstavnici organizacija civilnog društva i međunarodnih institucija i organizacija.\nVlada Srbije podnela je parlamentu Predlog za promenu Ustava, koji u skladu sa procedurom dalje razmatraju Odbor za ustavna pitanja i zakonodavstvo i sama Skupština.\n- Potpredsednica Stranke slobode i pravde (SSP) Marinika Tepić izjavila je danas da će se, ukoliko tužilaštvo ne zaštiti svedoke u slučaju optužbi za pedofiliju i podvođenje u Jagodini, "pronaći drugi način da se izborimo sami".\nTepić je za list "Danas" izjavila da u to nema sumnje, i da "sleganje ramenima i odustajanje nije i neće biti opcija".\nOna je, povodom velikog prisustva na televizijama sa nacionalnom frekvencijom predsednika Jedinstvene Srbije Dragana Markovića Palme, na kojima "govori o svojoj nevinosti" rekla da se "sve što Palma radi" poslednjih dana "svodi na dve stvari. Marković, kako je rekla, šalje preteće poruke ljudima koji su spremni da svedoče o podvođenju i pedofiliji i njemu kao prvoosumnjičenom, kao i da preti svojim koalicionim partnerima u vlasti", odnosno da "trguje informacijama tipa - ako me pustite niz vodu, povući ću i vas".\n"Postoje mehanizmi u Zakonu o krivičnom postupku koji decidno navode način zaštite i posebno osetljivih svedoka, što podrazumeva njihovu komunikaciju iskjučivo sa tužiocem, čak i u privatnom kućnom ambijentu, upravo da ne bi imali kontakt ni sa kim drugim", kazala je Tepić.\nProvoosumnjičeni u ovoj aferi, Dragan Marković Palma, koji je i predsednik Skupštine grada Jagodine, izjavio je za Danas da "identitet (svedoka) ne može da se sakrije" od njega, ponavljajući izjavu koju je ranije dao gostujući na jednoj od televizija da ako se žrtve plaše njega "pa neće da idu u policiju i tužilaštvo, hoće (da svedoče) preko Skajpa i onlajn", da će i tada "isto da sazna njihova imena i prezimena".\n"Pitajte nekog pravnika, svedoci ne mogu da se sakriju. I nije to opravdanje, plaše se pa neće da daju iskaz. Niko nema razloga da se plaši od mene", kazao je Marković.


Samovolja Aleksandra Vučića i njegovih najvernijih saradnika među koje spada i Nebojša Stefanović svakodnevno uništava poslednje ostatke institucija sistema i pravne države u Srbiji\nObjavljeno: 31.07.2017. 18:15h\nFoto: Aleksandar Rodić vlasnik AMG\nSvaki put kad Aleksandar Rodić, predsednik Adrija medije, prelazi bilo koji granični prelaz Srbije, policajci imaju naređenje da zaustave automobil u kom se on nalazi i jave direktno kabinetu ministra unutrašnjih poslova Nebojše Stefanovića u kom je automobilu Aleksandar Rodić, da li je ušao ili izlazi iz zemlje i gde se zaputio.\nTako je bilo i danas, kada je automobil u kom se nalazio Aleksandar Rodić zaustavljen, izdvojen u posebnu traku, a policajci odmah iz kancelarije poslali raport u kabinet Nebojše Stefanovića.\nSkandaloznim nalogom koji je bez ikakvog pravnog i zakonskog osnova, Nebojša Stefanović direktno zloupotrebljava svoja ovlašćenja pokušavajući da vlasniku Adrija medije uskrati jedno od osnovnih ljudskih prava koje garantuje Ustav Republike Srbije - pravo na slobodu kretanja.\nNa osnovu ovakvih izveštaja daje i materijal prorežimskim medijima da pišu naručene tekstove pune izmišljotina i govora mržnje o Aleksandru Rodiću.\nPripadnici Ministarstva unutrašnjih poslova rekli su Aleksandru Rodiću u neformalnom razgovoru da im je neprijatno zbog onoga što rade, ali da „postoji jasno naređenje direktno iz kabineta ministra Stefanovića o zaustavljanju vozila u kojima se on nalazi“.\nPodsećamo nadležne u Ministarstvu unutrašnjih poslova da je Aleksandar Rodić predsednik regionalne kompanije koja iziskuje česta putovanja, s obzirom na to da osim u Srbiji, posluje i u Makedoniji i Hrvatskoj.\nPodsećamo ih i na to da je Aleksandar Rodić slobodan građanin Srbije koji nema ni krivičnih ni prekršajnih prijava i kao takav slobodan je da putuje gde želi na isti način i sa istim pravima kao i svaki drugi građanin.\nSvakodnevnim pritiscima ne samo na Aleksandra Rodića, već i na sve zaposlene u Adrija mediji, aktuelna vlast želi da stvori atmosferu straha među novinarima, foto-reporterima, urednicima i menadžmentom kompanije.\nSamovolja Aleksandra Vučića i njegovih najvernijih saradnika među koje spada i Nebojša Stefanović svakodnevno uništava poslednje ostatke institucija sistema i pravne države u Srbiji.\nTagovi GranicaNebojša StefanovićPolicijaAleksandar RodićAMG


Postupak protiv 'Denjub fud grupe'\nIzvor: B92, 03.Nov.2010, 01:16 (ažurirano 02.Apr.2020.)\nPostupak protiv "Denjub fud grupe"\nBeograd -- Tužilaštvo je pokrenulo pretkrivični postupak protiv vlasnika firme "Denjub fud grup" i odgovornog lica za krivično delo zloupotreba monopolističkog položaja.\nPošto je Upravni sud doneo presudu kojom potvrđuje da jedan monopolista zloupotrebljava svoj položaj na tržištu, u slučaj se uključilo i tužilaštvo.\nZa pomenuto delo zakonom je, uz novčanu kaznu, predviđena i kazna od 6 meseci do 5 godina zatvora, rekao je za B92 portparol Republičkog >> Pročitaj celu vest na sajtu B92 << javnog tužilaštva Tomo Zorić.\n"Pošto je Upravni sud utvrdio da Denjub fud grup ima monopol na tržištu otkupa mleka i da je taj monopol zloupotrebila, Tužilaštvo je, po službenoj dužnosti pokrenulo postupak protiv vlasnika odnosno odgovornog lica te firme", kaže Tomo Zorić.\n"Postoje osnovane sumnje da je "Denjub fud grupa" nametala nepravedne i nejednake uslove proizvođačima, čime su konkurenciji onemogućavali ulazak na tržište otkupa mleka, a proizvođače mleka stavljali u zavisan položaj. Krivičnim zakonikom Republike Srbije za krivično delo zloupotreba monopolističkog položaja predviđena je kazna zatvora od šest meseci do pet godina i novčana kazna", objašnjava Zorić.\nKako su spekulisali pojedini političari i mediji, iza "Denjub fud grupe" stoji biznismen Milan Beko, ali ta informacija nikada nije zvanično potvrđena.\nOglasila se i "Denjub fud grupa" koja saopštava da je iznenađena odlukom Upravnog suda Srbije da izda saopštenje za javnost o presudi koja njima, niti njihovim pravnim zastupnicima, još nije uručena.\nPošto je, kako navode, proces vođen po njihovoj žalbi na rešenje Komisije za zaštitu konkurencije po činjenicama utvrđenim 2006te, kompanija je sporne odredbe u ugovorima izmenila u zakonskom roku od 30 dana po dobijanju prve odluke Komisije u januaru 2008.


Otvoren kol-centar u Zrenjaninu za sva pitanja o virusu korona\nPokrajinski sekretarijat za zdravstvo obaveštava građane koji žive na teritoriji AP Vojvodine da su otvorene telefonske linije preko kojih je moguće dobiti sve stručne i proverene informacije u vezi sa ličnim postupcima i medicinskim procedurama vezanim za sumnju na postojanje infekcije virusom COVID-19.\nTelefon kol-centra u Zavodu za javno zdravlje Zrenjanin je 069/210 11 02.\nRadno vreme kol-centra je od 8 do 22 časa svakodnevno.\nDo sada su u Srbiji registrovana četiri slučaja virusa korona.\nPročitajte još: Crveni krst Zrenjanin sprema monografiju povodom 140 godina postojanja\nVlada Republike Srbije donela je na današnjoj sednici dodatne mere u cilju sprečavanja pojave širenja i suzbijanja zarazne bolesti COVID-19. To je učinjeno prema preporukama naših epidemiologa i u skladu sa preporukama Svetske zdravstvene organizacije.\n“Nema mesta panici i zabrinutosti. Srbija je od samog početka reagovala odgovorno i pojačala kontrolu na graničnim prelazima, posebno na aerodromima. Poštuju se instrukcije Svetske zdravstvene organizacije, kao i preporuke naših epidemiologa, koji su se decenijama edukovali za ovakve epidemiološke situacije. Pojedini od njih su imali i lično iskustvo u postupanju u sličnim situacijama”, navodi se u saopštenju Vlade Srbije.\nVlada Srbije je pozvala građane da isključivo prate savete struke.\nTagovikol-centar korona virus Pokrajinski sekretarijat za zdravstvo Zavod za javno zdravlje Zrenjanin\nŽene iz Boke pozivaju na takmičenje “Štrikanje je ponovo u modi”\nZrenjanin se vraća na Mlečni put, saznajte više o tome


TNB tabkidbl7 torbica za tablet torba za tablet cena, cene Srbija, prodaja Beograd Novi Sad Niš\nTNB tabkidbl7 torbica za tablet torba za tablet cene\n- Compatibility : Acer Iconia Tab, Kindle Fire, iPad Mini, Playbook, Google Nexus 7, Samsung Galaxy TabLength (cm) : 21 cmWeight (g) : 135 gSeries : KIDSLargeur (cm) : 16 cm... specifikacija\nCompatibility : Acer Iconia Tab, Kindle Fire, iPad Mini, Playbook, Google Nexus 7, Samsung Galaxy TabLength (cm) : 21 cmWeight (g) : 135 gSeries : KIDSLargeur (cm) : 16 cm\nEPonuda nije internet prodavnica već Vam omogućava da brzo i lako nađete TNB tabkidbl7 torbica za tablet torba za tablet po najjeftinijoj ceni. Naš cilj je da kupci budu što bolje informisani o ponudi TNB torba za tablet tabkidbl7 torbica za tablet na tržištu Srbije. Vrlo lako nalazite željeni proizvod za kategoriju Torbe za tablet računare cene, ne morate da lutate od sajta do sajta za TNB Torbe za tablet računare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za TNB tabkidbl7 torbica za tablet torba za tablet sa PRODAVCEM. EPonuda ne može da garantuje potpunu tačnost specifikacije i slika za TNB tabkidbl7 torbica za tablet torba za tablet. Pre kupovine, podatke za TNB torba za tablet tabkidbl7 torbica za tablet proverite na sajtu PROIZVOĐAČA.


Najveći pad zabeležio je honkoški indeks Hang Seng, čak 3,3 odsto. Japanski Nikkei počeo je da pada čim su berze otvorene i zabeležio pad od 2,3 odsto. Australijski indeks S&P/ASX 200 pao je za 1,5 odsto, južnokorejski Kospi za 1,7, dok je šangajski kompozit zabeležio pad od 1,2 odsto, prenosi AP.Stiven Ins, menadžer u Valur marketsu iz Singapura kaže da je teško proceniti kako će se situacija dalje razvijati i da svi očekuju šta će sledeće reći američki predsednik Donald Tramp.\nTrgovinski spor između Vašingtona i Pekinga, posebno njegova nepredvidivost, sigurno će imati štetne posledice za Aziju, navodi AP.Agencija dodaje da nepredvidivost utiče na odluke centralnih banaka o fiskalnoj politici i kompanija o svojim strategijama i investicijama što dovodi do neizvesnosti na tržištu.\nJavni poziv za prikupljanje neobavezujućih ponuda za kupovinu državnog paketa akcija u Komercijalnoj banci Vlada je rapisala poslednjeg dana maja. Sada je rok produžila za nešto manje od dve nedelje, čime je, potencijalnim kupcima, praktično dala više vremena da sagledaju kompleksnu dokumentaciju o poslovanju ove banke u kojoj je država najveći pojedinačni akcionar sa udelom od oko 42 odsto.Za preuzimanje jedne od najvećih banaka u Srbiji šest je potencijalnih kupaca, uključujući Raiffeisen banku, AIK banku srpskog biznismena Miodraga Kostića, NLB banku i američko-evropski konzorcijum, kojeg čine Ripplewood Advisors, Direktna Banka i grčka Eurobank, pisao je nedavno Rojters.\nResorni ministar Siniša Mali više puta je rekao da uspešan završetak prodaje Komercijalne banke očekuje do kraja ove godine.Poslovanje sve bolje\nAkcija ove banke na Beogradskoj berzi je od februara ove godine skočila sa 2.400 dinara na trenutnih 3.250.Poslovanje sve bolje\nCena zlata na šestogodišnjem maksimumu zbog sunovrata akcija na azijskim berzama\nCena zlata je dostigla nivo od 1.550 USD, što je najviši nivo od aprila 2013. godini i 20% rast samo u ovoj godini, prenosi Russia Today.\nTakav skok vrednosti zlata posledica je zaoštravanja trgovinskog sukoba između Vašingtona i Pekinga tokom proteklog vikenda, što je prouzrokovalo sunovrat akcija, obveznica i cena sirovina.\n- Usled signala ekonomskih previranja, primetili smo zaokret investitora ka sigurnim aktivama kao što je zlato - rekao je Madhavi Mehta, analitičar kompanije Kotak Securities.\nDodao je da optimizam u vezi sa zlatom obično raste sa porastom neizvesnosti u pogledu globalnih tržišta kapitala.\nUniverzal banka u stečaju prodaje imovinu širom Srbije\nAgencija za licenciranje stečajnih upravnika oglasila je prodaju nepokretne imovine Univerzal banke ad Beograd javnim prikupljanjem ponuda - tenderom sa poboljšanjem.\nKako se može videti u tenderu, reč je o nepokretnostima širom Srbije, a najvrednije je gradsko građevinsko zemljište na Novom Beogradu čija je procenjena vrednost oko 3,1 mil EUR. Vrednost od milion evra premašila je i zgrada poslovnih usluga u Francuskoj ulici u Beogradu - oko 1,85 mil EUR, kao i industrijski kompleks u Novom Sadu koji se prodaje po ceni od 1,2 mil EUR, dok se vrednost poslovnih objekata u Nišu procenjuje na 519.840,40 EUR.\nOtkup tenderske dokumentacije moguć je do 9. septembra 2019. godine, a razgledanje imovine moguće je do 16. septembra, prema unapred dogovorenom rasporedu. Uplata depozita i dostavljanje ponuda vrši se do 20. septembra.\nJavno otvaranja ponuda sa poboljšanjem održaće se 27. septembra u 12 sati u Beogradu.


Školska slava i dan škole obeleženi u Savremenoj gimnazijiSavremena gimnazija\nŠkolska slava i dan škole u Savremenoj gimnaziji\nOctober 19, 2018 Comments Off on Školska slava i dan škole u Savremenoj gimnaziji\nSavremena gimnazija je u utorak, 9. oktobra, na dan Svetog Jovana Bogoslova, i ove godine proslavila Dan škole i školsku slavu, kada je svečano obavljen obred sečenja slavskog kolača.\nDomaćini, savremeni gimnazijalci i svi zaposleni, učestvovali su u slavskom obredu, nakon čega je usledilo posluženje uz druženje i osmeh. Protojerej Milojko Milijančević je sa učenicima lomio slavski kolač i poželeo im uspešnu školsku godinu i sreću na putu znanja i odrastanja.\nPraznik mladosti, znanja i uspeha\nSimbol Svetog Jovana Bogoslova, najmlađeg od 12 apostola, koji je verno pratio Gospoda Hrista – beli orao najbolje dočarava vrline naših učenika koje su spomenute na ovaj svečani dan. To su mladost, snaga i dostojanstvo mladog čoveka koji na putu saznanja leti ka suncu u susret novim akademskim i životnim ostvarenjima.\nPraznična atmosfera u školi od jutra\n„Žamor učenika na hodniku i miris slavskog žita, sveže opeglane uniforme i iščekivanje sveštenika obeležili su ovaj dan”, rekla je Jovana Bojović, profesorka srpskog jezika, istakavši da su se savremeni gimnazijalci rado odazvali pozivu svojih veroučitelja da učestvuju u obredu sečenja slavskog kolača, tokom kojeg su jednoglasno sa svojim profesorima pevali „Oče naš”.\n„Najlepše je bilo kada smo se okupili nakon obreda i uz kolače razgovarali i sumirali utiske”, zaključila je ona.\nSavremena gimnazija svečanostima kao što je ova pokazuje koliko vodi računa o bitnim datumima, koje uvek proslavlja zajedno sa svojim učenicima.


Počeli radovi na rehabilitaciji puta Nomanica - Leskovac - Dnevnik Juga\nPočetna / DOGAĐAJI / Počeli radovi na rehabilitaciji puta Nomanica – Leskovac\nRadovi na rehabilitaciji puta Leskovac – Nomanica počeli su danas. Izvođač radova je JP „Putevi Srbije“ a rok za završetak ovih radova je 11 meseci,\nTrenutna faza radova je uklanjanje kocke koja je postevljena 50 – tih godina, a po rečima gradonačelnika Leskovca ovo će biti od velikog značaja kako za žitelje Leskovca, Vlasotinca tako i za čitavu južnu Srbiju.\n„Radovi će biti izvedeni na dužini od čak 6,5 kilometara i njihova vrednost iznosi 283,3 miliona dinara. Sanacija ove saobraćajnice je veoma važna, kako za Leskovac i Vlasotince, tako i za čitavu južnu Srbiju s obzirom na to da je ova deonica veza do Koridora, što znači nova radna mesta i potencijal za bolji život sugrađana – kazao je gradonačelnik Cvetanović.\nTehnički direktor JP „Urbanizam i izgradnja“ Ljiljana Mihajlović kazala je da će ovim radovima biti izvedena kompletna zamena kolovozne konstrukcije, gde će biti ugrađenja sva sloja asfalta i dodala da je ovo jedan od važnih putnih pravaca i da je značajno što je Grad Leskovac izdejstvovao njegovu sanaciju.\nPrethodni U utorak i sredu isplata redovne i privremene novčane naknade\nSledeći UHAPŠEN DILER: Prodavao drogu u Nišu, Svrljigu i Knjaževcu


Srbija da bude deo dogovora o vraćanju ljudi iz Avganistana\nBeta\t 7. oktobra 2016. 13:05\nDržavni sekretar u ministarstvu za rad, zapošljavanje, boračka i socijalna pitanja Nenad Ivanišević izjavio je danas da je zamolio ambasadora Austrije u Beogradu Johanesa Ajgnera da pomogne Srbiji da bude uključena u dogovor postignut izmedju zemalja EU i Avganistana o legalnoj proceduri vraćanja ljudi iz Avganistana.\n“Ministar (Aleksandar) Vulin je bio u Ženevi i Briselu. Imao je važan sastanak u Briselu, jer je EU postigla sporazum sa Avganistanom oko mogućnosti da ljudi koji ne dobiju pravo na azil u EU, a iz Avganistana su, budu u legalnoj proceduri vraćeni u Avganistan. Ideja naša je da se Srbija pridruži tom sporazumu”, rekao je Ivanišević posle sastanka sa Ajgnerom u Palati Srbija u Beogradu.\nIvanišević je kazao da “bez ozbira na to što Srbija nije članica EU, mora imati isti pristup novčanim fondovima kakve imaju zemlje EU”, zato što su potrebe migranata u svim zemljama iste.\n“Nije u redu da za isti broj migranata Srbija dobije 40 miliona (evra), a Grčka dobije 500 miliona”, ocenio je Ivanišević i dodao da niko u Srbiji neće dozvoliti da migranti pokvare dobre odnose sa zemljama u regionu.\nOn je kazao da je Vlada Srbije usvojila plan potreba za narednih šest meseci u migrantskoj krizi, a da se o tom planu razgovara sa “kolegama iz EU”.\nIvanišević je kazao da je Srbija dobila “čvrsta obećanja” da će od 1. decembra dobiti značajna sredstva iz fondova EU, koji su predvidjeni za reagovanje u krizama.\n“Razgovarali smo i sa nevladinim organizacijama, koje su spremne da nam pomognu. Očekujemo uskoro potpisivanje sporazuma sa organizacijom ‘Save the children’ koja treba na konkretan način da pomogne budžetu Srbije. Takodje, sa Razvojnom bankom Saveta Evrope smo postigli dogovo o podršci”, dodao je on.\nIvanišević je ponovio da trenutno u Srbiji ima oko 6.300 migranta, navodeći da više nema kriza na graničnim prelazima Horgoš i Kelebija.\nOn je dodao da će do kraja narednog meseca u Srbiji biti 17 prihvatnih centara za migrante.


Ćivić: Smanjenje plata ni u jednom trenutku nije bilo upitno\nMUHAREM ĆIVIĆ ZA BHFUDBAL.BA\nVećina fudbalera u svijetu trenutno trenira individualno kod kuće po programu koji im je preporučio klub, zbog pandemije koronavirusa.\nFK Velež iz Mostara također nema treninge, a njihovi fudbaleri održavaju formu sami, a Muharem Ćivić nam oktriva kako to on radi u ovo vrijeme.\n“Dane provodim radno, dobili smo plan i program od kluba pa po tome treniramo, dok traje ovakvo stanje, koje se nadam se uskoro proći”, rekao je Muharem Ćivić za BHFudbal.ba, stariji brat bh. reprezentativca Eldara.\nFK Velež Mostar je prvi klub u Premijer ligi BiH koji je za 50% smanjio plate fudbalerima, a Ćivić ističe su igrači to prihvatili bez problema.\n“Smanjenje plata ni u jednom trenutku nije došlo u pitanje, prihvatili smo odmah, izašli smo klubu u susret, znamo kakva je situacija, a ljudi iz kluba su sve ovo vrijeme bili korektni prema nama, tako da smo izašli u susret bez ikakvih problema”, rekao je Ćivić za naš portal BHFudbal.ba.


Neto dobit Centralne banke BiH pala na 5,9 miliona KM\nSARAJEVO – Neto dobit Centralne banke Bosne i Hercegovine iznosila je 5,9 miliona KM za prvi kvartal 2020. godine, izvještava Indikator.ba.\nOvo je smanjenje u odnosu na isti period prošle godine kada je neto dobit bila 12,9 miliona KM, pokazuje nerevidirani finansijski izvještaj za period koji je završio sa 30. martom 2020. godine.\n“Značajno odstupanje neto dobiti u odnosu na prošlu godinu je posljedica primjene različitih kalkulacija PD-a (izračun vjerovatnoće neispunjenja obaveza) u mjerenju očekivanih kreditnih gubitaka. Promjena kalkulacije PD-a je rezultirala jednokratnim priznavanjem dobitaka po osnovu očekivanih kreditnih gubitaka od 9,8 miliona KM u dobit ili gubitak i smanjenjima rezervacija za očekivanje kreditne gubitke za odgovarajuće klase finansijske imovine na dan 1. januar 2019. godine”, navodi se u izvještaju.\nCentralna banka takođe je bila izložena različitim uslovima i kretnjima tržišnih cijena na dužničke finansijske instrumente. Širenje globalne pandemije virusa Covid -19 volatilno je djelovalo u smjeru pada tržišnih cijena dužničkih instrumenata u posjedu Banke u odnosu na izvještajni period u kojem je došlo do njihovog rasta, dodaje se.\nNa drugoj strani, vrijednost monetarnog zlata, koje Banka drži na računu u banci u Švicarskoj, a fizički je locirano u trezoru Banke Engleske, povećana je na 267,4 miliona KM, sa 254,0 miliona KM u decembru prošle godine, kao rezultat rasta cijene žutog metala.\nU izvještaju se takođe navodi da je tokom marta 2020. godine došlo do povećanog podizanja KM gotovog novca i EUR valute iz trezora Centralne banke, a uslijed globlane pandemije virusa Covid-19 kojima je Centralna banka uspješno odgovorila.\n“Navedeno nije uticalo na računovodstveno načelo vremenski neograničenog poslovanja Centralne banke”, konstatuje se u izvještaju.\nTreba napomenuti da primarni cilj – održavanje monetarne stabilnosti – Centralna banka uspješno izvršava.


Zlatibor destinacija sa najvećim brojem domaćih gostiju – ZoomUe\nby Vesna Đurović · Published 10 марта, 2020 · Updated 10 марта, 2020\nZLATIBOR-Zvanični statistički podaci iz januara 2020. godine pokazuju da je Zlatibor bio najposećenija destinacija u Srbiji kada su u pitanju domaći gosti. Na planini je, prema podacima Zavoda za statistiku boravilo 15.059 domaćih gostiju, što je za 25 odsto više u odnosu na isti period prošle godine. Ovaj planinski centar zabeležio je i rast broja stranih turista, pa je na planini proteklog januara odmaralo 24 odsto više stranaca nego prošle godine.\nU januaru je na Zlatiboru zabeleženo 80.950 noćenja, što je povećanje od 26odsto u odnosu na januar 2019. godine kada je registrovano 64.247 noćenja.\nZlatibor je, pored Sokobanje i Vrnjačke banje i ove godine bio jedna od najtraženijih destinacija kada su u pitanju besplatni vaučeri Ministarstva turizma, a izdavaoci smeštaja saglasni su da je interesovanje veće nego prošle godine\nTags: posecenoststatisticki podaciZlatibor\nNext story Izgradnja auto-puta do Požege neće kasniti


Medjulužje prioritet Beograda – Info M\nPočetna / Vesti / Medjulužje prioritet Beograda\nMedjulužje prioritet Beograda\nN. Stanković 12. априла 2017.\tVesti Ostavite komentar 1,513 pregleda\nGradski menadžer Goran Vesić prisustvovao je danas predstavljnju planova javnih nabavki Direkcije za javno zemljište i izgradnju Beograda u Privrednoj komori Srbije – Privredna komora Beograd. Cilj prezentacije je omogućavanje zainteresovanim privrednim subjektima da se, na osnovu predstavljenog plana, blagovremeno i adekvatno pripreme za učešće na tenderima kako bi se sistem javnih nabavki učinio što efikasnijim, pristupačnijim i transparentnijim.\nGradski menadžer je istakao da je postala tradicija da beogradska javna preduzeća i Direkcija za javno zemljište i izgradnju grada u Privrednoj komori Beograda vrše prezentacije godišnjeg programa javnih nabavki.\n– Juče su ovde bile „Beogradske elektrane”, danas je Direkcija za javno zemljište i izgradnju, a to radimo zato da privreda Beograda i firme koje posluju na teritoriji Beograda mogu na vreme da budu upoznate sa onim što ćemo nabavljati, odnosno raditi u gradu. Naš cilj je da što više domaćih preduzeća dobije posao u Beogradu i mi smo protekle godine imali nešto više od 3,4 milijarde dinara procenjene vrednosti tendera u Direkciji, od čega je ugovoreno 2,4 milijarde posla. Kroz tendere smo tako uštedeli oko jedne milijarde dinara za ukupno 300 otvorenih postupaka – rekao je Vesić.\nOn je naglasio da su ove godine planirane nabavke u ukupnoj vrednosti od oko 8,3 milijarde dinara i podsetio da je do sada pokrenuto već više od 70 nabavki.\n– Radi se o nabavkama za velike infrastrukturne projekte i zato mislimo da je korisna ideja da firme koje se bave ovim poslovima upoznamo sa našim namerama. Do sada smo pokrenuli velike projekte poput postrojenja za preradu otpadnih voda u Međulužju, a u planu su nam još dva nova, u Pinosavi i Belom potoku. Pokrenuli smo izgradnju sedam kilometara kanalizacije u naselju Braće Marić na levoj obali Dunava koja je vredna više od 90 miliona dinara, tu je i nova autobuska stanica u Bloku 42, završavaju se pristupne saobraćajnice iz Bulevara kneza Aleksandra Karađorđevića ka Prokopu, kao i veza između Tošinog bunara i Mosta na Adi. Pred nama su i radovi u Nušićevoj ulici koji su vredni 50 miliona dinara, više reni bunara koji su važni za snabdevanje Beograda vodom, kanalizacija u naselju Braća Marić u Obrenovcu, naselje Sunčani breg i mnogi drugi kojima rešavamo infrastrukturne probleme grada – rekao je gradski menadžer zahvalivši Privrednoj komori Beograda koja je, po njegovim rečima, dokazala da je pravi predstavnik privrede.\nKao naročito vredan rezultat, Vesić je naglasio činjenicu da je tokom godine u proseku na gradskim tenderima učestvovala 4,1 firma, dok je sadašnji republički prosek 2,5, što govori da su gradski tenderi otvoreni za sve i da firme koje učestvuju na njima veruju da mogu da dobiju posao ukoliko pruže dobre uslove.\nVršilac dužnosti direktora Privredne komore Beograda Milivoje Miletić podsetio je da se radi o zajedničkoj aktivnosti koja je dogovorena i koju podržava gradski menadžer.\n– Odziv i zainteresovanost privrednika za ovu aktivnost su izuzetno veliki. S obzirom na to da u komorskom sistemu Srbije predstoje izbori, ovo je istovremeno i dobra prilika da pozovem sve privredne subjekte da učestvuju u izbornim procedurama i u procesu donošenja odluka koje se tiču privređivanja kako u Beogradu tako i u celoj Srbiji – kazao je Miletić.\nDirektor Direkcije za javno zemljište i izgradnju Beograda Branislav Popović zahvalio je na privilegiji i mogućnosti da ova institucija sprovodi sve one projekte koje Grad Beograd planira, naglasivši da bez dobre saradnje svih učesnika u procesu ne bi bilo moguće planski, efikasno i racionalno realizovati izuzetno važne projekte grada.\nPrethodno Djurinci Mali Požarevac novi put\nSledeće Najjače jaje čeka ponedeljak


Tih Tokom Holokausta - EL MUNDO SEFARAD\nTih Tokom Holokausta\nPAPA Pije Dvanaesti koji - prema tvrdnji jevrejskih udruženja i pojedinih istoričara, nije dovoljno govorio protiv holokausta - mogao bi da postane svetac po kanonu Rimokatoličke crkve. Ovu mogućnost otvorio je aktuelni papa Benedikt Šesnaesti i time se, ne samo našao na udaru kritike, nego i u opasnosti da drastično naruši katoličko-jevrejske odnose.\nPapa Benedikt je, naime, odobrio dekret koji potvrđuje "herojske vrline" pape Pija Dvanaestog i time mu dodelio titulu "prečasni", koju od titule sveca dele još samo dva koraka - takozvana beatifikacija i kanonizacija. Jevrejske grupe, zatražile su od pape Benedikta da ovaj proces zamrzne dok se ne prouče još neke arhive iz perioda Drugog svetskog rata, budući da se Pije Dvanaesti na položaju pape nalazio upravo u tom periodu i dalje, od 1939. do 1958. godine.\nPapa Benedikt Šesnaesti koji se, kako tvrdi izvor iz Vatikana, "divio Piju Dvanaestom kao mladić", 2007. godine, kada je od komisije za kanonizaciju dobio dekret o herojskim vrlinama Pija Dvanaestog, odložio je na neko vreme njegovo potvrđivanje, što je zadovoljilo Jevreje. Nedavno odobravanje dekreta, međutim, oni ocenjuju kao nepromišljen i nediplomatski čin.\nPortparol izraelskog Ministarstva spoljnih poslova Jigal Palmor smatra da kandidatura tog pape za sveca nema uticaja toliko na Izrael, koliko na katoličku crkvu. Istoričarima bi, ističe Palmor, otvaranjem arhiva, moralo da bude omogućeno da procene akcije tog pape. Vatikan, međutim, tvrdi da je Pije, ipak, pomagao Jevrejima tokom Drugog svetskog rata, ali "putem tajne diplomatije, jer je direktnom intervencijom mogao da pogorša položaj i Jevreja i katolika u Evropi".\nPostoji velika opasnost da će potez pape Benedikta dovesti i do odlaganja njegove posete Rimskoj sinagogi, planiranoj za 17. januar, Dan katoličko-jevrejskog dijaloga.\nIZVORI u Vatikanu strahuju da bi jevrejska zajednica mogla da povuče poziv za posetu, tek drugu upriličenu poglavaru Rimokatoličke crkve - prvu je dobio 1986. godine papa Jovan Pavle Drugi - što bi imalo razorne dugoročne posledice po njihove međusobne odnose.


Crveni krst Kragujevac nizom aktivnosti obeležava Svetski dan dobrovoljnih davalaca krvi - Glas Šumadije\nNaslovna > Društvo > Crveni krst Kragujevac nizom aktivnosti obeležava Svetski dan dobrovoljnih davalaca krvi\nCrveni krst Kragujevac nizom aktivnosti obeležava Svetski dan dobrovoljnih davalaca krvi\n14/06/2021 14/06/2021 433Ostavi komentar na Crveni krst Kragujevac nizom aktivnosti obeležava Svetski dan dobrovoljnih davalaca krvi\nSvetski dan dobrovoljnih davalaca krvi – 14. jun, Crveni krst Kragujevac će obeležiti nizom aktivnosti.\nGrad Kragujevac će u saradnji sa Crvenim krstom, sutra, u utorak, 15. juna u 11.00 časova u sali Skupštine grada, realizovati uručivanje priznanja dobrovoljnim davaocima krvi koji su krv dali 50, 75 i 100 puta. Tom prilikom biće uručena i priznanja Crvenog krsta Srbije „Široko srce”, za najbolje rezultate ostvarene u dobrovoljnom davalaštvu krvi u 2020. godini, u kategorijama: srednja škola, fakultet, javna preduzeća i udruženja građana.\nIstog dana u 17.00 časova, u prostorijama Crvenog krsta Kragujevac, biće uručena priznanja davaocima koji su krv dali 10, 20 i 35 puta. Organizator ovog dešavanja su Služba za snabdevanje krvlju i krvnim produktima Univerzitetsko kliničkog centra Kragujevac, Savez samostalnih sindikata Kragujevac i Crveni krst Kragujevac.\nFoto: Crveni krst Kragujevac\nTagovi: Crveni krst Kragujevac priznanja Crvenog krsta Srbije „Široko srce” priznanja dobrovoljnim davaocima krvi Svečana sala Skupštine grada Svetski dan dobrovoljnih davalaca krvi - 14. jun\nU Kragujevcu i Šumadiji bez novozaraženih korona virusom


Iako je globalna afera "Panamski dokumenti" prodrmala dobar deo sveta, u Srbiji, čiji se državljani takođe pominju, reakcije su uglavnom uzdržane.\nBiznismeni koji su imali veze sa spornom firmom "Mossack Fonseca" mahom se ne oglašavaju, a oni malobrojni koji su izašli u javnost kažu da nisu radili ništa protivzakonito. Vlast, pak, protokolarno obećava da će ispitati sve slučajeve i procesuirati one za koje se dokaže da su poslovali nelegalno. Vođeni iskustvima iz ranijih godina, stručnjaci su uglavnom skeptični da će pravda stići odgovorne.\nOsamnaest imena ljudi iz Srbije koji su preko kompanije "Mossack Fonseca" osnivali ofšor firme isplivala su u izveštaju Mreže za istraživanje kriminala i korupcije (KRIK). Među njima je i Zoran Drakulić, sadašnji predsednik "Point grupe".\nPrema podacima KRIK-a, ovaj biznismen je bio punomoćnik kompanije koja je kontrolisala firmu za koju se sumnja da je preko nje iznet deo novca iz Srbije na Kipar tokom devedesetih godina. U kratkom razgovoru za RSE, Drakulić kaže da nije uradio ništa protivzakonito, kao i da su ofšor firme potpuno normalna pojava.\n"To je legalna stvar, nema šta. Problem su političari i oni koji peru pare preko toga, a ne poslovni ljudi koji su imali firme. Ja sam u 14 zemalja imao firme, na drugim mestima registrovane firme, uopšte nemam problem s tim", kaže Drakulić.\nNešto ranije, Roksanda Ilinčić, za koju su "Panamski dokumenti" pokazali da je vlasnica ofšor kompanije "Greenland Property Limited" na Britanskim Devičanskim Ostrvima, rekla je za KRIK da ne izbegava plaćanje poreza ili skrivanje vlasništva njene imovine.\n"Kompanija 'Greenland Property' je trenutno neaktivna i nema nikakvu imovinu", navodi Ilinčić u pisanoj izjavi.\nIako se neretko govori o tome da ofšor firme služe zaštiti privatnosti i poslovanja, pojedini poznavaoci prilika smatraju da se takav oblik biznisa kosi sa etikom.\nNovinarka i ekonomska analitičarka Ruža Ćirković kaže da do sada nije uspela da dobije nijedan racionalan argument za postojanje ofšor firmi.\n"Vi u ofšor firmi plaćate porez, a poslujete na nekom sasvim drugom mestu umesto da plaćate porez tamo gde koristite infrastrukturu, puteve, telekomunikacione veze... To je za mene neetično", objašnjava Ruža Ćirković.\nDok se u Srbiji ofšor poslovanje smatra uobičajenim – pa ovakvefirme otvaraju ne samo ljudi iz sveta biznisa, nego i sportisti i druge javne ličnosti – u svetu postoje i drugačija shvatanja o ovom modelu.\nDanilo Šuković, ekonomista i stručnjak za privatizaciju, podseća na slučaj češke teniserke Petre Kvitove, dvostruke pobednice na turniru Vimbldon.\n"I ona je, takođe, u nekoj ofšor zoni i ne plaća porez. Grupa poslanika je tražila da joj se oduzme državljanstvo – pa kad plaćaš tamo porez, budi njihova državljanka, što je sasvim u redu, a kod nas ne, niko to ne sme ni da kaže", ocenjuje Šuković.\nČekajući reakciju nadležnih organa\n"Panamski dokumenti" bacili su svetlo i na staro poznanstvo sadašnjeg gradonačelnika Beograda Siniše Malog sa predstavnikom "Mossack Fonseca" za Srbiju – Markom Harisonom. Podsetimo, istraživački novinari ranije su otkrili četiri ofšor kompanije povezane sa prvim čovekom Beograda.\nGradonačelnik glavnog grada Srbije umešan je i u aferu oko kupovine 24 apartmana na bugarskom primorju posredstvom ofšor firme, što je sam Mali demantovao uz obrazloženje da je na jednom od dokumenata koje su objavili mediji njegov potpis falsifikovan.\nNijedna od ofšor firmi povezanih sa Malim nije osnovana preko "Mossack Fonseka", ali je interesantno da je gradonačelnik odbio da pruži informacije o svom poslovanju, dok je predsednik vlade i njegov stranački šef Aleksandar Vučić odbacio sve optužbe i nazvao ih "besmislenim".\nDanas, nakon što su "Panamski dokumenti" objavljeni, premijer Srbije čitav slučaj prepušta Upravi prihoda i poreskoj policiji na kojima je, kako kaže, da ispitaju da li je država na bilo koji način oštećena poslovanjem u ofšor zonama.\n"Nije to baš sve tako jasno i jednostavno, ali mi smo vrlo zaiteresovani da Uprava prihoda i Poreska policija sve provere i da sve bude čisto. Nikome ne sme da se dozvoli da utaji porez od sopstvene države, a da li je to slučaj ili nije, utvrdiće nadležni organi", rekao je Vučić novinarima.\nIako smo u nekoliko navrata pokušali da stupimo u kontakt sa predstavnicima Poreske uprave, na telefone niko nije odgovarao.\nJelisaveta Vasilić, članica Saveta za borbu protiv korupcije koji je objavio čuveni Izveštaj o spornim privatizacijama u Srbiji, ne veruje da će novi dokumenti pokrenuti bilo kakvu istragu protiv odgovornih.\n"Izgubila sam poverenje u državne organe, jer ako se pojavi gospodin premijer Aleksandar Vučić i kaže: 'Falsifikat je potpis gospodina Siniše Malog i falsifikat je potpis Andreja Vučića' (brat premijera Aleksandra Vučića) unapred, pre nego što sud to kaže, onda ja ne mogu da verujem u takvu državu", navodi Vasilić.\nSrbija i "prljavi novac"\nNo, čini se da u državu Srbiju nisu izgubili poverenje strani investitori, naročito oni čije je poslovanje u najmanju ruku tajnovito.\nIz "Panamskih dokumenata" vidi se da ruski novac neretko dolazi preko kompanija registrovanih u takozvanim poreskim oazama. Iza mreže ofšor kompanija, poznati srpski biznismen Milan Popović ušao je partnerstvo sa Konstantinom Malofejevim, ruskim tajkunom koji je blizak Vladimiru Putinu i koji se nalazi na listi lica kojima je EU uvela sankcije.\nTakođe, iz dokumenata se vidi da je "Železara Smederevo" potpisala 2013. godine ugovor sa kompanijom sa Britanskih Devičanskih Ostrva. Firma je, prema istraživanju novinara KRIK-a, u vlasništvu ukrajinskih državljana i u Ukrajini se povezuje i sa ilegalnom trgovinom uglja.\nSlabe institucije i korupcija koja buja – to su dva krucijalna razloga zbog kojih Srbija privlači aktere mutnih poslova, ocenjuje ekonomista Danilo Šuković.\n"Kada je jedan italijanski institut za potrebe OEBS-a (Organizacija za evropsku bezbednost i saradnju) istraživao pranje novca u Srbiji, utvrdio je da u našoj privatizaciji ni u jednom slučaju nije izvršeno poreklo novca. Znači, 'prljavi' novac je mogao da ulazi beskonačno. Zbog toga ti ljudi i idu preko tih ofšor firmi da tu 'peru' pare. Nije samo problem što je došao 'prljavi' novac, već u tome što se vlasnici tog novca i dalje prljavo ponašaju. Oni i dalje žele da budu takvi kakvi su i njima ne odgovaraju institucije. Tako da oni sve rade da one ostanu slabe i da nadvladaju partikularni nad opštim interesima", kaže Šuković i dodaje da bez transparetnog poslovanja i jakih institucija ne može da se razvije moral kao krucijalna kategorija jednog društva.


Ukidaju se besplatani PCR testovi • Radio Puls Luxembourg\nHome Luksemburg Ukidaju se besplatani PCR testovi\nLuksemburg je na dnu tabele po broju vakcinisanih u zapadnoj Evropi – i ispod je proseka EU – dok se zemlja priprema za nova pravila koja će stupiti na snagu 15. septembra a koja imaju za cilj podsticanje ljudi na vakcinaciju.\nU Velikom Vojvodstvu je samo 64,7% stanovništva primilo barem jednu dozu, pokazuju statistički podaci Univerziteta Oxford „Naš svet u podacima“, što zemlju stavlja čak ispod proseka EU od 65,4%.\nLuksemburg će prestati sa pružanjem besplatnih PCR testove nakon 15. septembra, u pokušaju da podstakne više ljudi da prime vakcinu protiv virusa Covid-19, rekao je prošle sedmice premijer Xavier Bettel, jer su podaci pokazali da svi pacijenti koji su trenutno na intenzivnoj njezi nisu vakcinisani.\nOstala pravila o Covidu ostaju uglavnom nepromenjena.Od 15. septembra gradjani će dobiti nadoknadu za testiranje samo ako budu pozitivni na Covid-19, rekao je Thomas Dentzer, koordinator za testiranje u zemlji. Državna komisija za ljudska prava (CCDH), koja savetuje parlament o zakonodavstvu, kritikovala je ovaj potez, rekavši da bi testovi trebali ostati besplatni jer bi promena mogla sprečiti ljude da traže test u bolnici čak i ako im zatrebaju.\nPrevious article“Toma” 18. i 19. septembra u bioskopima Kinepolis u Luksemburgu, Briselu i Antverpenu\nNext articlePerković dobio poziv od fudbalske reprezentacije Srbije


Francuski poslanik, srpski prijatelj, privođen zbog posedovanja oružja?\nFrancuski poslanik Jean-Christophe Lagarde priveden je u noći između srede i četvrtka zbog posedovanja oružja prenose francuski mediji. U međuvremenu je pušten iz pritvora. Ovaj francuski poslanik iz pariskog predgrađa Drancy, gde živi veliki broj Srba i potvrđeni prijatelj Srba je po navodima francuskih medija koji se pozivaju na izjave njegovih bližnjih, zaljubljenih u streljaštvo i uredno je posedovao dozvolu za držanje oružja.\nJean-Christophe Lagarde je redovno prisustvovao manifestacijama koje organizuje kulturno umetničko društvo Biseri iz mesta Drancy.\nPošto je ostao do kasno u sredu uveče u francuskom parlamentu, gospodin Lagarde je priveden kasnije u noć u svojoj porodičnoj kući.\nTagovi: Francuska - oružje - poslanik


Raspored - Radio Slobodna Evropa, Petak 31 januar/siječanj 2014\nned 26. jan/sij pon 27. jan/sij uto 28. jan/sij sri/sre 29. jan/sij čet 30. jan/sij pet 31. jan/sij sub 1. feb/velj ned 2. feb/velj pon 3. feb/velj uto 4. feb/velj sri/sre 5. feb/velj\nU emisiji poslušajte: - zbog jakog olujnog vetra, haos na putevima u Srbiji - kod Zrenjanina zavejana kolona vozila. - govorimo o konsekvencama Tadićeve odluke da napusti DS. - drugi deo emisije posvećen je 20. godišnjici našeg radija. Na današnji dan, pre 14 godina emitovana je prva emisija Balkanskog servisa RSE iz studija u Minhenu, gde se tada nalazilo sedište našeg radija.\n- u toku evakuacija građana zavejanih na putu kod Zrenjanina, vojska rašćišćava puteve u Vojvodini. - govorimo o konsekvencama Tadićeve odluke da napusti DS. - drugi deo emisije posvećen je 20. godišnjici našeg radija. Na današnji dan, pre 14 godina emitovana je prva emisija Balkanskog servisa RSE iz studija u Minhenu, gde se tada nalazilo sedište našeg radija.


UEFA kaznila PSŽ, na jesen zatvoren deo Parka prinčeva\nNaslovna / Fudbal / Svet / UEFA kaznila PSŽ, na jesen zatvoren deo Parka prinčeva\nEvropski disciplinci bez popusta za „svece“\n2018-03-22 20:20 > 20:21\nFudbalski klub Pari Sen Žermen moraće da zatvori deo tribina na sledećoj utakmici Lige šampiona koju bude igrao, odlučeno je danas. Evropska fudbalska unija (UEFA) izrekla je kaznu zbog toga što su navijači francuskog kluba koristili pirotehniku na utakmici sa Real Madridom prošlog meseca. Zatvorena će biti severna tribina stadiona Park prinčeva u Parizu, a klub će morati da plati 43.000 evra.\nPSŽ je eliminisan od Reala u osmini finala Lige šampiona, tako da će tribina biti zatvorena sledeće sezone. Taj klub se već plasirao u grupnu fazu i kazna će biti odrađena u septembru. Pari Sen Žermen je na meti istrage UEFA i zbog mogućeg kršenja finansijskog fer-pleja i odluka povodom toga će biti doneta pre juna.\nUEFA je reagovala i protiv drugog francuskog kluba Olimpik Marseja, zbog ponašanja navijača na utakmici sa Atletikom u Bilbau u Ligi Evropa. Olimpik neće moći da prodaje ulaznice navijačima za gostovanje Lajpcigu za dve nedelje u četvrtfinalu Lige Evropa. Marsej, koji je kažnjen i sa 30.000 evra, takođe je dobio uslovnu suspenziju ako ponovi prekršaj u naredne dve godine.\nPrethodna Nije se snašao u Junajtedu, umalo da ceh plati reprezentacija


RS i FBiH podigle prvu tranšu novca od MMF-a | SWOT\nOna je navela da je RS 10. jula povukla oko 131,5 miliona KM (67,2 miliona evra), a FBiH u petak, 31. jula, oko 268 miliona KM (134,4 miliona evra)\nIz Ministarstva finansija FBiH naveli su da će novac namjenjen ovom entitetu narednih desetak dana stajati na računu FBiH dok ne budu okončane sve procedure.\nU federalnom ministarstvu kažu da ovaj novac još nigdje nije proslijeđen, uz objašnjenje da kantoni, da bi dobili ova sredstva, trebaju da u službenim novinama objave rebalanse budžeta, nakon čega slijedi analiza bilansnih tabela, odnosno rebalansa.\nFBiH i kantoni trebaju da sklope ugovor o kreditnom aranžmanu i tek onda će sredstva biti operativna.\nNajveći dio sredstava od prve tranše stend-baj aranžmana sa MMF-om koji je pripao FBiH biće iskorišten za vraćanje kredita komercijalnim bankama.\nPovlačenjem prve tranše, MMF je saglasan da su ispunjeni uslovi zacrtani u pismu namjere, prema kome se FBiH obavezala da umanji budžet za skoro 229 miliona KM, te usvoji propis kojim se smanjuju plate i isplate grantova na nivo iz decembra prošle godine uz dodatno umanjenje od deset odsto.\nTrogodišnji kreditni aranžman BiH sa MMF-om vrijedan je 1,2 milijarde evra.


Vreme 1128 - Energija: Balkanska kriza struje\nmartin bardet Trgovci električnom energijom ukazuju na to da su i pored obilatih snežnih padavina početkom godinee neophodne vanredno velike padavine da bi se vodostaj u akumulacijama vratio na normalan nivo\nJugoistočna Evropa se suočava sa novom krizom u snabdevanju električnom energijom, koja je rezultat gotovo dvogodišnjeg sušnog perioda. Letnji porast u konzumu trenutno se uspešno pokriva uvozom energije iz pravca Slovenije, Mađarske i manjim delom Bugarske. Ipak, ukoliko se suše nastave, rastu brige da bi se usled niskog vodostaja reka i akumulacija region na jesen i zimu mogao suočiti sa ozbiljnim problemima u redovnom snabdevanju električnom energijom. Trgovci ukazuju da će nastavak suše neminovno rezultirati rastom cena električne energije na regionalnom, međunarodnom tržištu, što će dodatno opteretiti državne elektroprivrede koje moraju da uvoze nedostajuće količine energije. Koliko je ozbiljna situacija postalo je jasno prošle nedelje kada se rumunska Hidroelectrica, inače jedan od najvećih regionalnih izvoznika energije, usled niskog vodostaja u akumulacijama pozvala na višu silu i otkazala sve ugovorene prodaje namenjene izvozu. Balkan dodatno opterećuje rekordno nizak vodostaj Dunava, a i ostali veći vodotokovi u regionu se suočavaju sa veoma negativnim hidrološkim procenama. U međuvremenu, u Albaniji je CEZ (operater tamošnje distribucije) 6. avgusta potvrdio da je skoro učetvorostručio uvoz električne energije na čitavih 350 gigavat-časova mesečno, sa 100 gigavat-časova uvezenih u julu mesecu. "Odluka o povećanju uvoza je potez koji su CEZ i Albanska država preduzeli radi stabilizacije energetske situacije u zemlji", navodi se u saopštenju CEZ Shperndarje. "Naša holding kompanija iz Praga je odlučila da alocira veća finansijska sredstva za nabavku energije, kako bi obezbedila nesmetano snabdevanje albanskih potrošača u dolazećim mesecima", navodi se u istom saopštenju. CEZ je objasnio da odluka o većim kupovinama sada za cilj ima čuvanje akumulacija za kasniji period u godini.\nSredinom jula Elektroprivreda Bosne i Hercegovine, takođe jedan od vodećih regionalnih izvoznika energije, saopštila je da je proizvodnja iz hidroelektrana u 2012. godini niža za čitavih 42 odsto, od 3280 GWh koliko je bilo u planu. "U prvoj polovini godine proizvodnja hidroelektrana je pokrila svega 18 procenata ukupne proizvodnje", saopštio je 18. jula Mirsad Šabanović, šef snabdevanja i trgovine EPBiH. Njegov kolega Elvedin Grabovica, generalni direktor EPBiH-a, saopštio je da se sada očekuje kako će ukupna proizvodnja EPBiH u 2012. biti 20 odsto niža od one u 2011, delom zbog remonta postrojenja od 215 megavata u termoelektrani Tuzla, a najviše zbog produženog sušnog perioda. Bosna i Hercegovina je jedini izvoznik električne energije na zapadnom Balkanu, a čak 40 procenata energije proizvodi u hidroelektranama. Trgovci električnom energijom ukazuju na to da su i pored obilatih snežnih padavina početkom godine, neophodne vanredno velike padavine da bi se vodostaj u akumulacijama vratio na normalan nivo. "Ovo leto je u pogledu padavina čak nešto gore od leta 2011, posebno kad se uzme u obzir da su vodostaji u rezervoarima već bili na niskom nivou", kaže Mladen Apostolović, šef trgovine i portfolija u EFT Groupu. "Dodatno opterećenje predstavljao je remont značajnog broja termoenergetskih objekata u regionu, što je u drugom kvartalu godine rezultiralo većom proizvodnjom hidroenergetskih objekata i dodatnim pražnjenjem akumulacija. Proizvodnja hidroelektrana u regionu je u šestomesečnom periodu, od oktobra 2011. do marta 2012, bila najniža u poslednjih 15 godina – proizvedeno je ukupno oko 11 teravat-časova energije, što je čak 56 odsto ispod proseka", objašnjava Apostolović i ukazuje da je ovo pre svega regionalni problem jer Balkan proizvodi preko 25 odsto energije u hidroelektranama. "Ukupna proizvodnja energije u prvih šest meseci ove godine u regionu je 16 odsto manja nego prošle godine, dok je u slučaju Bosne i Hercegovine manja za čitavih 50% u odnosu na višegodišnji prosek", navodi Apostolović.\nAnalitičari su složni u proceni da će se zemlje Balkana suočiti sa potencijalno ozbiljnim problemom u obezbeđivanju dovoljno energije za grejnu sezonu, ukoliko izostanu velike padavine u četvrtom kvartalu godine. "Normalno snabdevanje će u tom slučaju gotovo isključivo zavisiti od pouzdanosti rada velikih termoelektrana u regionu. U svetlu toga, treba se, na primer, osvrnuti na nedavno saopštenje EPS-a da je radi remonta van pogona čak 1200 megavata kapaciteta (TENT A5, TENT B1 i Kostolac B2), i da je planirano da se ovi blokovi vrate na mrežu u toku grejne sezone, tek krajem oktobra ili početkom novembra. Zato sam siguran da će se regionalne elektroprivrede dobro pripremiti i pravovremeno obezbediti dovoljne količine energije radi podmirivanja sopstvenih sistema u slučaju potencijalno kritičnih situacija", zaključuje Apostolović.\n(Preneto iz Platts Energy in Eastern Europe)


DIGITALNI OMLADINSKI CENTAR U NOVOM SADU: Sve kreativne i digitalne radionice na jednom mestu (VIDEO) | Najnovije vesti - Srbija danas\n14.12.2020. • 15:50 Srbija Danas\nDIGITALNI OMLADINSKI CENTAR U NOVOM SADU: Sve kreativne i digitalne radionice na jednom mestu (VIDEO)\nDigitalni omladinski centar u Novom Sadu nastao je kao deo Gradske biblioteke i namenjen je prvenstveno mladima koji žele da razvijaju svoje znanje i kreativnost.\nGomila prašnjavih knjiga, tišina i stroga ženica sa naočarima koja vas prekorno gleda ako samo pomerite stolicu... Da li je ovo stereotipična slika na koju mnogi pomisle kada čuju reč "biblioteka"?\nGlavni grad Vojvodine, ipak, uspeo je da ovakvu predstavu biblioteke i čitaonice potpuno transformiše u modernu, opremljenu i digitalnu prostoriju koja okuplja mlade širom Novog Sada.\nTako je nastao Digitalni omladinski centar koji spaja lepo i korisno i mladima nudi razvoj kreativnih veština, edukaciju i druženje sa vršnjacima.\nOvaj centar razvio se kao projekat u okviru kulturne strategije Grada Novog Sada, a predstavlja ogranak Gradske biblioteke, dok je prostor opremio grad sa 15 računara, projektorima, interaktivnom tablom i ostalom pratećom opremom.\nKako kaže bibliotekar u Digitalnom omladinskom centru, Dragan Jovanović, ideja je bila da se osnuje prostor koji će pripadati biblioteci, a u isto vreme biti multifunkcionalan.\n- Razmišljalo se o tome da se osnuje prostor koji će uz brojne programske sadržaje i digitalne tehnologije omogućiti kreiranje i realizaciju programa za mlade. Sa radom smo počeli 2020. godine, ali se potreba za ovakvim prostorom javila mnogo ranije, još 2014. godine - kaže Dragan Jovanović.\nKako navodi bibliotekar, centar je pre svega namenjen mladima, učenicima srednjih škola, studentima, ali i svima ostalima koji žele da budu deo kreativnih i digitalnih radionica.\n- Mladi mogu da učestvuju, kreiraju ili prate programe centra prisustvom u našim prostorijama ili putem interneta. Kroz naše programe oni mogu da dobiju informacije koje su značajne za njihov uzrast i stepen obrazovanja. Digitalni omladinski centar svojim korisnicima nudi programe kulturnog, edukativnog i kreativno-zabavnog karaktera. Saradnja sa našim ograncima i drugim institucijama u Novom Sadu omogućava nam da napravimo kreativne programe - objašnjava Jovanović.\nOn dodaje da je glavni cilj ovog centra da se nastavi rad na digitalizaciji kulturnog nasleđa, što je i zakonska obaveza Gradske biblioteke u Novom Sadu.\nKako kaže Dragan, svakodnevno sarađuju sa bibliotekom Matice srpske i bibliotekom Svetozar Marković iz Beograda sa kojima trenutno rade na digitalizaciji stare srpske periodike.\nU Digitalnom omladinskom centru organizuju se razne tribine, izložbe, književne i dramske sekcije koje su veoma posećene i pre svega zanimljive mladima i omogućuju im da razvijaju svoju kreativnost i edukuju se kako o digitalizaciji, tako i o kulturi Novog Sada i cele Vojvodine.\nVideo intervju o Digitalnom omladinskom centru možete pogledati ispod teksta:\ndigitalizacija Biblioteka Novi Sad radionice mladi studenti racunari knjige


Problem u Pensilvaniji: Ne može oba - ili marihuana ili oružje\nProblem u Pensilvaniji: Ne može oba – ili marihuana ili oružje\nM. K. 15. januara 2018. 07:30\nU Pensilvaniji, najnovijoj američkoj državi koja pokreće program korišćenja marihuane u medicinske svrhe, vlasti upozoravaju pacijente da federalni zakon zabranjuje korisnicima marihuane da poseduju pištolje ili municiju.\n„Oni će morati da se opredele. Ili će imati pištolje, ili će koristiti marihuanu, ali neće moći i jedno i drugo“, rekao je predsednik Udruženja advokata Pensilvanije, Džon T. Adams, prenosi AP.\nPensilvanija, u kojoj mnogi vole oružje, počecće s prodajom marihuane u medicinske svrhe narednog meseca, navodi američka agencija.\nPensilvanijski regulatori su, međutim, u petak saopštili da njihov registar pacijenata koji koriste marihuanu neće biti dostupan, kako je ranije planirano, na državnoj kompjuterskoj mreži službe za sprovođenje zakona.\nUz to, zagovornici upotrebe marihuane najavljuju oštre reakcije ukoliko federalni tužioci počnu krivično gonjenje vlasnika oružja koji koriste legalno dobijenu medicinsku marihuanu.\nViše od 800.000 pištolja proda se u Pensilvaniji ili se prebaci u tu američku državu na godišnjem nivou, a više od 10.000 ljudi je tamo podnelo zahtev za korišćenje marihuane u medicinske svrhe, napominje američka agencija.\nIpak, promena vezana za dostupnost registra takvih korisnika, objavljena u petak, umnogome smanjuje izglede da će korisnici marihuane u Pensilvaniji biti uopšte označeni prilikom federalne kontrole prodaje vatrenog oružja, zaključuje AP.


SPEKTAKL PLAVOG ORKESTRA SA GOSTIMA IZNENAĐENJA NA BELGRADE BEER FESTU - PRess Serbia | PR PRess team\nJedna od najpopularnijih grupa sa područja bivše Jugoslavije – Plavi Orkestar priprema veliki spektakl poslednje večeri 15. Belgrade Beer Festa.\nPlavi orkestar nastupiće na Ušću u nedelju, 20. avgusta, u okviru aktuelne turneje “Everblue Tour 2017 – Noć Plavog Orkestra”, kada će sa brojnim gostima prirediti noć za pamćenje.\nAktuelnu turneju bend je započeo polovinom juna, a prvi veliki koncert održaće upravo na Belgrade Beer Festu, gde su na prethodna dva nastupa oborili rekorde po broju posetilaca na Ušću.\nZanimljivo je i da se svi koncerti sa aktuelne turneje snimaju audio i video, te da će materijal biti korišćen za prvi live album benda. Zbog toga će njihov nastup ove godine trajati oko dva ipo sata, a na glavnoj festivalskoj bini, pridružiće im se i brojni prijatelji, među kojima su poznati sarajevski umetnik Branko Đurić-Đuro, popularni slovenački muzičar Roberto Magnifico, kao i gosti iznenađenja.\nPlavi Orkestar osnovan je u Sarajevu 1983. godine. U muzičkim enciklopedijama označen je kao jedan od “kulturnih fenomena osamdesetih i devedesetih godina prošlog veka”. Momci iz grupe objavili su osam albuma koji su prodati u više od četiri miliona primeraka na tržištima bivše Jugoslavije i šire. Održali su preko 4.000 koncerata na području Balkana, ali i Švedske, Švajcarske, Nemačke, Poljske, Amerike, Australije i drugih zemalja.\nNastupi Plavog Orkestra već decenijama spadaju u najatraktivnije i napopularnije koncerte na regionalnoj sceni, a Beograđani i njihovi gosti imaće priliku i zadovoljstvo da uživaju u pravom spektaklu na kome neće izostati nijedan veliki hit, i koji će, sigurni smo, mnogima obeležiti ovo leto.\nDel Arno Bend i Đorđe David o Belgrade Beer Festu\nPrvog dana festivala nastupiće i poznati roker, Đorđe David sa svojim bendom “Death saw”. “Svi iz benda jedva čekamo naš nastup 16. avgusta i “ubićemo” sa repertoarom. Beer Fest je najsvetliji i najšareniji bedž Beograda. Ko nije svirao na Beer Festu ne postoji na muzičkoj mapi. Beer Fest jednako svet.“ poručuje Đorđe David.\nA poslednje veče festivala, pre Plavog Orkestra, nastupiće i Del Arno Band koji je, po rečima frontmena Jovana Matića, imao zadovoljstvo da bude svedok nastajanja i razvitka Beogradskog Beer Festa.\n“Od prvih dana bend je podržao ideju da glavni grad ima svoj veliki muzički festival. Izuzetne uspomene nas vežu za Beer Fest gde smo učestvovali četiri puta. Za nas ovaj festival, koji od svojih prvih dana vodi računa o domaćim autorima i pažljivo balansira program između tek nastalih i afirmisanih muzičara naše države i regiona, predstavlja jedan od najvažnijih događaja u sezoni. Uvek je zadovoljstvo nastupati na Beer Festu. Nije na odmet napomenuti da je, a sve u okviru pažnje koju Beer Fest posvećuje domaćim autorima, u međuvremenu zaživela i izuzetna manifestacija – Beer Garden na Adi Ciganliji”, ističe Matić.\nTagovibeer fest Del Arno Bend Đorđe David plavi orkestar\nU Black baru nedelja nije dan za odmaranje!


U unakrsnom ispitivanju bivšeg oficira bezbjednosti 35. divizije Armije BiH odbrana Rasima Delića dokazivala da obavještajno-bezbjednosni organi Trećeg korpusa nisu bile u stanju obaviti adekvatne istrage krivičnih djela u njihovoj zoni odgovornosti pošto su oficiri službe bezbjednosti većinom bili "bravari, stolari ili ekonomisti"\nHamdija Šljuka, svjedok na suđenju Rasimu Deliću\nU unakrsnom ispitivanju Hamdije Šljuke, bivšeg oficira bezbjednosti 35. divizije Armije BiH, odbrana Rasima Delića je ukazivala da zbog nedostatka stručnih kadrova i materijano-tehničkih sredstava obavještajno-bezbjednosni organi Trećeg korpusa i njemu potčinjenih jedinica nisu bile u stanju obaviti adekvatne istrage krivičnih djela u njihovoj zoni odgovornosti.\nOdbrana je tokom ispitivanja ovog svjedoka prikazala i uvela u spis video-snimak posljedica granatiranja Tuzle 25. maja 1995. godine kada je od eksplozija nekoliko granata ispaljenih sa položaja VRS na ozrensko-vozućkom ratištu poginula 71 osoba, a 108 ih je ranjeno. Svjedok je potvrdio da su bezbjednosni organi Armije BiH "imali obavezu" da naprave uviđaj i o tom incidentu, ali da to nisu uradili pošto nisu imali adekvatnih sredstava.\nSvjedok je, takođe, naveo da oficiri bezbjednosti 35. divizije nisu imali adekvatno obrazovanje za obavljanje vojno-bezbjednosnih poslova kojima su se tokom rata bavili. Većina oficira službe bezbjednosti te divizije su, kako je potvrdio, bili "bravari, stolari ili ekonomisti".\nRanije iznesenu tvrdnju da pripadnici odreda El Mudžahid nisu bili u sistemu komandovanja i rukovođenja Armije BiH svjedok nije promijenio ni nakon što mu je na zahtjev predsjedavajućeg sudije Molota pokazana odluka o formiranju odreda El Mudžahid u sastavu Trećeg korpusa koju je potpisao general Rasim Delić. Iako, kako je naveo, ranije nije znao za postojanje takvog dokumenta, situacija na terenu je bila "de facto" totalno drugačija. "Pripadnici odreda El Mudžahid su radili isključivo po vlastitom nahođenju i niko im nije mogao komandovati", rekao je svjedok čime je njegovo svjedočenje pred Haškim tribunalom okončano.\nU nastavku suđenja svjedoči Edin Husić, bivši obavještajac Trećeg korpusa Armije BiH. Optužba putem ovog svjedoka nastoji dokazati da su obavještajni organi Armije BiH raspolagali sa dovoljno informacija o zarobljavanju izvjesnog broja vojnika VRS na području sela Kesten na Vozući u septembru 1995. godine.


U Berlinu hiljade ljudi demonstriralo protiv kovid mera › Made-in-Germany.rs\nUprkos zabranama nekoliko planiranih protesta, juče se u nemačkoj prestonici okupilo na hiljade građana kako bi izrazili svoje neslaganje sa aktuelnim restriktivnim merama vlade protiv novog talasa pandemije korona virusa.\nNaime, policija je zabranila devet najavljenih okupljanja, uključujući i ono koje je organizovao Kuerdenker pokret iz Štutgarta, najdosledniji pokret protiv korona mera u Nemačkoj, a više od 2.000 policajaca juče je bilo raspoređeno po Berlinu kako bi sankcionisali građane koji su se pojavili uprkos zabranama, prenosi agencija Asošiejted pres.\nInače, sud je prethodno dozvolio organizovanje jednog protesta, najavljenog i za subotu i za nedelju, na kom je planirano učešće 500 ljudi. U međuvremenu, kontraprotest pod nazivom “Love Train”, upotpunjen tehno muzikom, privukao je u subotu veliki broj građana koji podržavaju restriktivne vladine mere protiv širenja virusne pandemije.\nOvi protesti se dešavaju kao posledica debate koja se poslednjih dana vodi u Nemačkoj oko pitanja da li treba i kako uvesti restriktivne mere za nevakcinisane građane, pitanje koje se sve više nameće kako broj obolelih raste. Slični protesti održani su u Berlinu početkom avgusta, a završeni su sukobima sa policijom i stotinama privedenih građana.\nOd MiG na 29/08/2021 / AKTUELNO / Ostavite komentar\nU Nemačkoj najviše priznatih diploma iz Bosne, Srbije i Sirije\nKruševački aerodrom Rosulje gotov do kraja godine


Solarna otvorena petlja za klimatizaciju pomoću sušara - Izložba - Yozeal New Energy Technology Co., Ltd\nSolarni otvoreni kondenzator sa desikantima\nVazduh može da se prenese preko čestih, čvrstih sušara (npr. Silika gela ili zeolita ) ili tečnih sušara (npr. Litijum bromida / hlorida) kako bi se izvukla vlaga iz vazduha kako bi se omogućio efikasan mehanički ili isparivački ciklus hlađenja . Desikant se zatim regeneriše pomoću solarne toplotne energije za dehumidfy, u ekonomičnom, ciklusu kontinuiranog ponavljanja u niskoj potrošnji energije.  Fotonaponski sistem može napajati ventilator za cirkulaciju vazduha sa niskom energijom, a motor polako rotira veliki disk ispunjen desikantom.\nSistemi ventilacije za oporavak energije pružaju kontrolisan način ventilacije kuće dok minimiziraju gubitke energije. Vazduh prolazi kroz " enthalpijski točak " (često koristeći silika gel) kako bi smanjili troškove zagrevanja ventiliranog vazduha u zimu prenosom toplote sa toplog unutrašnjeg vazduha koji se iscrpljuje do svežeg (ali hladnog) dovodnog vazduha. U leto, unutrašnji vazduh hladi topliji dovodni vazduh kako bi smanjio troškove hlađenja ventilacije.  Ovaj sistem za ventilaciju sa niskom energijom ventilatora i motora može se efikasno napajati fotovoltaikom , sa povećanom prirodnom konvekcijom izdužiti solarni dimnjak - dolazni protok vazduha bi bio prisilna konvekcija ( advekcija ).\nDesikant kao kalcijum hlorid može se pomešati sa vodom kako bi se stvorio atraktivni vodopad recirkulacije, koji dehumidifikuje sobu koristeći solarnu toplotnu energiju za regeneraciju tečnosti i PV pumpu sa niskom brzinom. \nAktivno solarno hlađenje u kojem solarni kolektori obezbeđuju ulaznu energiju za sistem za sušenje vazduha. Postoji nekoliko komercijalno dostupnih sistema koji ispuštaju vazduh kroz impregnirani sredstvo za sušenje, kako za dehumidifikaciju, tako i za ciklus regeneracije. Solarna toplota je jedan od načina na koji se napaja ciklus regeneracije. U teoriji pakirane kule mogu se koristiti za formiranje kontra-strujnog protoka vazduha i tečnog sušača, ali se obično ne koriste u komercijalno dostupnim mašinama. Pokazano je da je predgrevanje vazduha znatno poboljšalo regeneraciju sušara. Upakovana kolona daje dobre rezultate kao razvlaživač / regenerator, pod uslovom da se pad pritiska može smanjiti upotrebom odgovarajuće ambalaže. \nPar: Uvođenje hladnjaka na solarnu energiju\nSljedeći: Hibridni princip rada solarne klime\nUvođenje hladnjaka na solarnu energiju\nFotonaponsko solarna hlađenje\nPriključak solarnog frižidera sa ba...\nPrednosti i proizvodni proces solar...\nOsnovna znanja o solarnom hladnjaku\nKlasifikacija solarnog pretvarača\nUputstvo za povezivanje sa kompletn...\nAnaliza uzroka curenja solarnog boj...\nUpotreba solarnog kolektora